tripathysagar/odia_wiki huggingface dataset:
ସୁବେଦାର ମେଜର ସଞ୍ଜୟ କୁମାର ପିଭିସି  (ଜନ୍ମ: ୩ ମାର୍ଚ୍ଚ ୧୯୭୬ ) ଭାରତୀୟ ସେନାରେ ଜଣେ ଜୁନିଅର କମିଶନ ଅଫିସର ଏବଂ ଭାରତର ସର୍ବୋଚ୍ଚ ସେନା ପୁରସ୍କାର ପରମ ବୀର ଚକ୍ର ପ୍ରାପ୍ତକର୍ତ୍ତା ଅଟନ୍ତି  । ପ୍ରାରମ୍ଭ ଜୀବନ ସଞ୍ଜୟ କୁମାର ହିମାଚଳ ପ୍ରଦେଶର ବିଳାସପୁର ଜିଲ୍ଲାର କାଲୋଲ ବକେନରେ ଜନ୍ମଗ୍ରହଣ କରିଥିଲେ । ସେନାରେ ଯୋଗଦେବା ପୂର୍ବରୁ ସେ ନୂଆ ଦିଲ୍ଲୀରେ ଟ୍ୟାକ୍ସି ଡ୍ରାଇଭର ଭାବରେ କାର୍ଯ୍ୟ କରିଥିଲେ । ଶେଷରେ ସେନାରେ ଯୋଗଦେବାକୁ ମନୋନୀତ ହେବା ପୂର୍ବରୁ ତାଙ୍କ ଆବେଦନକୁ ତିନିଥର ପ୍ରତ୍ୟାଖ୍ୟାନ କରାଯାଇଥିଲା । ସେନା ବୃତ୍ତି ଜୁଲାଇ ୪ ଏବଂ ୫ରେ କାର୍ଗିଲର ମସ୍କୋ ଭ୍ୟାଲି ପଏଣ୍ଟ ୫୮୭୫ରେ ଫ୍ଲାଟ ଟପ ଉପରେ ସଂଜୟ କୁମାରଙ୍କୁ ୧୧ ଜଣ ସାଥୀଙ୍କ ସହ ନିୟୋଜିତ କରାଯାଇଥିଲା । ଏଠାରେ ଶତ୍ରୁମାନେ ପାହାଡ ଉପରୁ ଆକ୍ରମଣ କରୁଥିଲେ । ଏହି ଦଳର ୧୧ ଜଣ ସାଥୀଙ୍କ ମଧ୍ୟରୁ ଦୁଇଜଣ ସହିଦ ହୋଇଥିବାବେଳେ ଆଠ ଜଣ ଗୁରୁତର ଆହତ ହୋଇଥିଲେ । ସଂଜୟ କୁମାର ମଧ୍ୟ ରାଇଫଲ ସାହାଯ୍ୟରେ ଶତ୍ରୁମାନଙ୍କୁ କଡ଼ା ମୁକାବିଲା କରୁଥିଲେ କିନ୍ତୁ କିଛି ସମୟପରେ ସଞ୍ଜୟ କୁମାରଙ୍କ ରାଇଫଲରେ ଗୁଳି ଶେଷ ହୋଇଯାଇଥିଲା । ଏହି ସମୟରେ ସଂଜୟ କୁମାର ମଧ୍ୟ ତିନିଟି ଗୁଳି; ଗୋଡ଼ରେ ଦୁଇଟି ଏବଂ ତାଙ୍କ ପିଠିରେ ଗୋଟିଏ ଖାଇ ଆଘାତ ପାଇଥିଲେ । ଶେଷରେ ସଞ୍ଜୟ କୁମାର ଆହତ ହୋଇଥିଲେ । ଏଭଳି ପରିସ୍ଥିତିର ଗମ୍ଭୀରତାକୁ ଦେଖି ରାଇଫଲମ୍ୟାନ ସଂଜୟ କୁମାର ନିଷ୍ପତ୍ତି ନେଇଥିଲେ ଯେ, ସ୍ଥାନକୁ ହଠାତ୍ ଆକ୍ରମଣଦ୍ୱାରା ନୀରବ କରିଦିଆଯାଉ । ଏହି ଉଦ୍ଦେଶ୍ୟରେ ସଂଜୟ ହଠାତ୍ ସେହି ସ୍ଥାନ ଉପରେ ଆକ୍ରମଣ କରି ତିନି ଶତ୍ରୁ ସୈନିକଙ୍କୁ ମୁହାଁମୁହିଁ ମୁକାବିଲାରେ ହତ୍ୟା କରିଥିଲେ ଏବଂ ଅଗ୍ନିଶିଖାକୁ ଆୟତ୍ତ କରି ଅନ୍ୟ ସ୍ଥାନକୁ ଚାଲିଗଲେ । ଏହି ଏନକାଉଣ୍ଟରରେ ସଞ୍ଜୟ ନିଜେ ଲହୁ-ଲୁହାଣ ହୋଇଥିଲେ, କିନ୍ତୁ ନିଜ ପକ୍ଷକୁ ଖାତିର ନକରି ସେ ଶତ୍ରୁ ଉପରେ ଆକ୍ରମଣ କରିଥିଲେ । ସଞ୍ଜୟ କୁମାର ମଧ୍ୟ ସେହି ବନ୍ଧୁକକୁ ଧରି ଶତ୍ରୁକୁ ହଟାଇବା ଆରମ୍ଭ କରିଥିଲେ । ହଠାତ୍ ଆକ୍ରମଣ ହେତୁ ଶତ୍ରୁ ଭୟଭୀତ ହୋଇ ପଳାଇଥିଲେ । ସଞ୍ଜୟଙ୍କର ଏହି କୀର୍ତ୍ତିମାନ ଦେଖି ତାଙ୍କ ଦଳର ଅନ୍ୟ ସୈନିକମାନେ ବହୁତ ଉତ୍ସାହିତ ହୋଇ ଅତି ଚତୁରତାର ସହିତ ଅନ୍ୟ ଶତ୍ରୁମାନଙ୍କ ଉପରେ ଆକ୍ରମଣ କରିଥିଲେ । ଆହତ ହେବା ସତ୍ତ୍ୱେ ପାକିସ୍ତାନୀମାନଙ୍କୁ ସମ୍ପୂର୍ଣ୍ଣ ରୂପେ ନମାରିବା ପର୍ଯ୍ୟନ୍ତ ସଂଜୟ କୁମାର ଶତ୍ରୁ ସହିତ ଯୁଦ୍ଧ ଜାରି ରଖିଥିଲେ । ଫେବୃଆରୀ ୨୦୨୨ ମସିହାରେ, ସେ ସୁବେଦାର ମେଜର ପଦବୀ ହାସଲ କରିଥିଲେ । ପୁରସ୍କାର ଏବଂ ପଦକ ତାଙ୍କ ବୃତ୍ତି ସମୟରେ ତାଙ୍କୁ ଅପରେସନ ବିଜୟରେ ତାଙ୍କର ଭୂମିକା ପାଇଁ ତାଙ୍କୁ ପରମ ବୀର ଚକ୍ର  (ସ୍ୱାଧୀନତା ଦିବସ ୧୯୯୯) ସହିତ ପୁରସ୍କୃତ କରାଯାଇଥିଲା  । ବିବାଦ ୨ ଜୁଲାଇ ୨୦୧୪ ମସିହାରେ, କୁମାର ନାଏବ ସୁବେଦାରଙ୍କୁ ପଦୋନ୍ନତି ଦେଇ ଭାରତୀୟ ସେନାର ଜୁନିଅର କମିଶନ ଅଫିସର   ହୋଇଥିଲେ । ୨୦୦୮ ମସିହାରେ ହାଭିଲଦାର ପଦବୀରୁ ଲାନ୍ସ ନାଏକଙ୍କୁ ପଦୋନ୍ନତି ଦିଆଯିବା ପରେ କୁମାରଙ୍କ ପଦୋନ୍ନତି ସେନାରେ ଏକ ପ୍ରସଙ୍ଗ ପାଲଟିଥିଲା, ପରେ ଉଚ୍ଚ ପଦାଧିକାରୀଙ୍କ ହସ୍ତକ୍ଷେପ ପରେ ଏହି ପ୍ରସଙ୍ଗ ବନ୍ଦ ହୋଇଯାଇଥିଲା । ଏହାସହ ଏହା ମଧ୍ୟ କୁହାଯାଇଛି ଯେ ସେନାରେ ସାହସିକତା ପୁରସ୍କାର ପ୍ରାପ୍ତ ବ୍ୟକ୍ତିଙ୍କ ପାଇଁ କୌଣସି ପଦୋନ୍ନତି ନାହିଁ ଏବଂ ୟୁନିଟରେ ଥିବା ସାଥୀ ସୈନିକମାନଙ୍କ ସହିତ ସେମାନଙ୍କର ବୟସ୍କତା ଅନୁଯାୟୀ ପଦୋନ୍ନତି ପାଇଛନ୍ତି । ଲୋକପ୍ରିୟ ସଂସ୍କୃତିରେ ସଂଜୟ କୁମାର ଏବଂ ତାଙ୍କ ସାଥୀମାନେ କାର୍ଗିଲ ଯୁଦ୍ଧ ଉପରେ ଆଧାରିତ ୨୦୦୩ ମସିହାର ସର୍ବଶ୍ରେଷ୍ଠ ଚଳଚ୍ଚିତ୍ର ଏଲଓସି କାର୍ଗିଲରେ ଚିତ୍ରିତ ହୋଇଥିଲେ । ଏହି ସିନେମାରେ ସଂଜୟ କୁମାରଙ୍କ ଭୂମିକାରେ ଅଭିନେତା ସୁନୀଲ ଶେଟ୍ଟୀ ଅଭିନୟ କରିଛନ୍ତି ।
ସ୍ମୃତିଛାୟା ଶବ୍ଦଟି ଓଡ଼ିଶାର କଳାପ୍ରେମୀ ମାନଙ୍କ ମଧ୍ୟରେ ହୃଦୟର ସ୍ପନ୍ଦନ ଜଗାଏ। ଫିଲ୍ମ ଜର୍ଣ୍ଣାଲିଷ୍ଟ୍‌ସ ଫୋରମ୍‌ର ସ୍ମୃତିଛାୟା କାର୍ଯ୍ୟକ୍ରମ ମାଧ୍ୟମରେ ଅନେକ ବର୍ଷ ଧରି ପୁନରୁଦ୍ଧାର କରାଯାଇଥିବା ପୁରୁଣା କଥାଚିତ୍ର ସବୁ ପ୍ରଦର୍ଶିତ ହୋଇଆସୁଛି। ଏ ଦିଗରେ ବିଶିଷ୍ଟ ସାମ୍ବାଦିକ ତଥା ଲେଖକ ସୂର୍ଯ୍ୟ ଦେଓ ନିଜ ଜୀବନକୁ ଢାଳି ଦେଇଛନ୍ତି। ୨୦୧୧ ମସିହାରେ ମଲାଜହ୍ନକୁ ଜୀବନ୍ଯାସ ଦେବାଲାଗି ଆରମ୍ଭ ହୋଇଥିବା ଏହି ଯାତ୍ରାର ପରିଣାମ ଏ ଯାବତ୍ ୨୦ଟି ପୁରୁଣା କଥାଚିତ୍ର ଭେଟି ଦେଇଅଛି। ସ୍ମୃତିଛାୟା ସାରଣୀ ଏହି କାର୍ଯ୍ୟକ୍ରମ ଅବସରରେ କଳାକାର ମାନଙ୍କୁ ସମ୍ବର୍ଦ୍ଧିତ କରାଯାଏ ଓ ପ୍ରଚାର ପୁସ୍ତିକା ବଣ୍ଟନ କରାଯାଏ।
ଖୋର୍ଦ୍ଧା ଭାରତର ଓଡ଼ିଶାରେ ଥିବା ଖୋର୍ଦ୍ଧା ଜିଲ୍ଲାର ମୁଖ୍ୟ ସଦର ମହକୁମା ଓ ଏକ ବଡ଼ ସହର । ୧୯୯୩ ଅପ୍ରେଲ ୧ ତାରିଖରେ ଗଠିତ ହୋଇଥିବା ଖୋର୍ଦ୍ଧା ଜିଲ୍ଲାର ସଦର ମହକୁମା କାର୍ଯ୍ୟାଳୟ ପ୍ରଥମେ ଭୁବନେଶ୍ୱରରେ ଥିଲା । ଜିଲ୍ଲା ଗଠନ ସମୟରୁ ଭୁବନେଶ୍ୱରରେ ଥିବା ଜିଲ୍ଲାପାଳଙ୍କ କାର୍ଯ୍ୟାଳୟ ୧୯୯୬ ମସିହାରେ ଖୋର୍ଦ୍ଧାକୁ ସ୍ଥାନାନ୍ତରିତ ହୋଇଥିଲା । ଇତିହାସ ଖୋର୍ଦ୍ଧା ସହର କଳିଙ୍ଗ ରାଜାଙ୍କର ଅଧୀନରେ ଥିଲା । ୧୮୧୭ର ପାଇକ ବିଦ୍ରୋହ ଓ ନିଜର ସ୍ଥାପତ୍ୟ ପାଇଁ ଏହା ବିଶ୍ୱ ଦରବାରରେ ପ୍ରସିଦ୍ଧ । ଏହି ପାଇକ ବିଦ୍ରୋହଟି ସେହି ସମୟରେ ଜୟୀ ରାଜଗୁରୁ, ବକ୍ସି ଜଗବନ୍ଧୁ ଓ ତାପଙ୍ଗ ଦଲବେହେରାଦ୍ୱାରା କରାଯାଇଥିଲା । ଖୋର୍ଦ୍ଧା ସହରଟି ବରୁଣେଇ ମନ୍ଦିର ପାଁଇ ପ୍ରସିଦ୍ଧ ଏହି ମନ୍ଦିରଟି ବରୁଣେଇ ପାହାଡ଼ ଉପରେ ଅବସ୍ଥିତ । ଗୁରୁଜଙ୍ଗ ଗ୍ରାମଟି ସଚ୍ଚିଦାନନ୍ଦ ରାଉତରାୟଙ୍କ ଜନ୍ମ ସ୍ଥାନ । ୧ ଅପ୍ରେଲ ୧୯୯୩ରେ ଏହା ପୁରୀ ଜିଲ୍ଲାଠାରୁ ବିଛିନ୍ନ ହେଇଥିଲା । ଭୁଗୋଳ ଖୋର୍ଦ୍ଧା ସହରର ଅବସ୍ଥାନ । ସମୁଦ୍ର ପତନଠାରୁ ହାରା ହାରି ଉଚ୍ଚତା 75  246  ।  ' ପ୍ରଶାସନିକ ବିଭାଗ ୦୨- ସବଡ଼ିଭିଜନ ୧୦- ତହସିଲ ୧୦ - ବ୍ଲକ ୦୨-ବିଜ୍ଞାପିତ ଅଞ୍ଚଳ ପରିଷଦ ୦୨- ପୌର ପାଳିକା। ୦୧-ମହାନଗର ନିଗମ। ପଡ଼ୋଶ ଜିଲ୍ଲା‌ କଟକ ଜିଲ୍ଲା ନୟାଗଡ଼ ଜିଲ୍ଲା ପୁରୀ ଜିଲ୍ଲା ଗଞ୍ଜାମ ଜିଲ୍ଲା ଜନସଂଖ୍ୟା ମୋଟ ଜନସଂଖ୍ୟା: ୨,୨୪୬,୩୪ ପୁରୁଷ- ୧,୧୬୬,୯୪୯ ମହିଳା- ୧,୦୭୯,୩୯୨ ସାକ୍ଷାର ହାର: ୮୭.୫୧ % ପୁରୁଷ ସାକ୍ଷାର-୯୨.୫୫ ମହିଳା ସାକ୍ଷାର-୮୨.୦୬ ଯାତାୟତ ଖୋର୍ଦ୍ଧା ସହରଟି ଖୋର୍ଦ୍ଧା ରୋଡ଼ ରେଳ ଷ୍ଟେସନ ଠୁ ୧୧ . ଦୁରରେ ଅବସ୍ଥିତ । ଏଠାକୁ ଆସିବା ପାଇଁ ରାଜ୍ୟର ବିଭିନ୍ନ ସ୍ଥାନରୁ ଜାତାୟତ ସୁବିଧା ଅଛି । ଖୋର୍ଦ୍ଧା ସହରକୁ ଜାତୀୟ ରାଜପଥ ୫ ସଞ୍ଜୋଗ କରେ । ନିକଟତମ ବିମାନ ବନ୍ଦର ବିଜୁ ପଟ୍ଟନାୟକ ବିମାନ ବନ୍ଦର ଯାହା ଖୋର୍ଦ୍ଧା ଜିଲ୍ଲାଠାରୁ ୩୦ କି.ମି. ଦୁରରେ ଅବସ୍ଥିତ । ପର୍ଯ୍ୟଟନ ସ୍ଥଳୀ ଅଟ୍ରି ଏହା ଖୋର୍ଦ୍ଧା ସହରଠାରୁ ୮ କି.ମି. ଦୁରରେ ଅବସ୍ଥିତ । ଏହି ଜାଗାଟି ଉଷ୍ଣପ୍ରସ୍ରବଣ ଓ ହଟ୍ଟକେଶ୍ୱର ମନ୍ଦିର ପାଇଁ ପ୍ରସିଦ୍ଧ। ଭୁବନେଶ୍ୱର ଏହା ଓଡ଼ିଶା ରାଜ୍ୟର ରାଜଧାନୀ । ଏହାକୁ ଭାରତର ମନ୍ଦିର ମାଳିନୀ ସହର କୁହାଯାଏ । ଦେଖଣୀୟ ସ୍ଥଳୀ ହେଲା ଲିଙ୍ଗରାଜ ମନ୍ଦିର, କେଦାର ଗୌରୀ ମନ୍ଦିର, ରାଜ୍ୟସଂଗ୍ରାଳୟ, ବିନ୍ଦୁ ସାଗର, ରବିନ୍ଦ୍ର ମଣ୍ଡପ, ରାମ ମନ୍ଦିର, ବିଧାନ ସଭା ଓ ନନ୍ଦନକାନନ ଇତ୍ୟାଦି । ବରୁଣେଇ ଏହା ଓଡ଼ିଶାର ଗୌରବମୟ ସ୍ଥଳୀ ମା ବରୁଣେଇ କରୁଣେଇ ପାହାଡ଼କୁ ନେଇ ଓଡ଼ିଶା ଗର୍ବିତଏହି ମନ୍ଦିରଟି ବରୁଣେଇ ପାହାଡ ଉପରେ ଅବସ୍ଥିତ। ମାଆ ବରୁଣେଇ କରୁଣେଇ ଖୋର୍ଦ୍ଦା ପାଇକ ବାସିଙ୍କ ଅରାଦ୍ଧ୍ଯ ଦେବୀ ଅଟନ୍ତି।ସ୍ୱର୍ନ ଗଂଗା ନାମ ସୁନ୍ଦର ଝରଣାଟି ଏଇ ପାହାଡରୁ ବହେ । ଚିଲିକା ଏହା ଖୋର୍ଦ୍ଧା ସହରଠାରୁ ୭୦ କି.ମି ଦୁରରେ ଅବସ୍ଥିତ । ଏହା ଭାରତର ବୃହତ୍ତମ ଲୁଣି ହ୍ରଦ । ହ୍ରଦଟି ପ୍ରାକ୍ରୁତୀକ ସୌନ୍ଦର୍ଯ୍ୟରେ ଭରପୁର ।
ସୁବଳ ସାହୁ  (୧୧ ମାର୍ଚ୍ଚ ୧୯୬୧ - ୨୨ ଅଗଷ୍ଟ ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୨୦୦୪, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁବଳ ସାହୁ ୧୯୬୧ ମସିହାର ମାର୍ଚ୍ଚ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଣ୍ଡାରାମ ସାହୁ ଓ ପତ୍ନୀଙ୍କ ନାମ ରୀତା ସାହୁ । ସୁବଳଙ୍କ ମୃତ୍ୟ ପରେ ତାଙ୍କ ପତ୍ନୀ ବିଜୁ ଜନତା ଦଳରେ ଯୋଗ ଦେଇଥିଲେ ଏବଂ ବିଧାୟକ ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସୁବଳ ସାହୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ କର୍କଟ ରୋଗରେ ପୀଡ଼ିତ ହୋଇ ସୁବଳ ସାହୁ ୨୦୧୭ ମସିହାର ଅଗଷ୍ଟ ୨୨ ତାରିଖରେ ୫୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।
କରମଙ୍ଗା ଏକ ଚିରହରିତ ଫଳ ଗଛ । ଏହା ଦକ୍ଷିଣ-ପୂର୍ବ ଏସିଆ ଓ ଭାରତୀୟ ଉପମହାଦେଶରେ ଦେଖାଯାଏ । ଏହାର ଫଳ ଖଟାଳିଆ ଲାଗେ । ଏହାକୁ ଇଁରାଜୀରେ ଷ୍ଟାର୍ ଫୃଟ୍ କୁହାଯାଏ । ଆଭେରୋଆ କାରାମ୍ବୋଲା ନାମକ ବୃକ୍ଷର ଏହା ଫଳ । ମ୍ୟାଲେସିଆ,ଇଣ୍ଡୋନେସିଆ, ଭିଏତନାମ୍, ଭାରତ, ବାଂଲାଦେଶ ଏବଂ ଶ୍ରୀଲଙ୍କାରେ ଦେଖାଯାଉଥିବା ଏକ ସ୍ଥାନୀୟ ପ୍ରଜାତି । ଦକ୍ଷିଣ-ପୂର୍ବ ଏସିଆ, ଦକ୍ଷିଣ ପ୍ରଶାନ୍ତୀୟ ଅଞ୍ଚଳ ତଥା ପୂର୍ବ ଏସୀୟ ଅଞ୍ଚଳର କେତେକାଂଶରେ ଏହି ଫଳଟି ଲୋକପ୍ରିୟ । ଲାଟିନ୍ ଆମେରିକା, କ୍ୟାରିବିଅନ୍ ତଥା ଦକ୍ଷିଣ ସଂଯୁକ୍ତ ରାଷ୍ଟ୍ର ଭଳି ଅଣ-ଦେଶୀୟ କ୍ରାନ୍ତୀୟ ଅଞ୍ଚଳରେ ମଧ୍ୟ ଏହା ଚାଷ କରାଯାଏ ।
ତବସୁମ୍ ଫାତିମା ହାସିମ୍‌  (ଜନ୍ମ: ୪ ନଭେମ୍ବର ୧୯୭୧), ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯେ କଥାଚିତ୍ର ଜଗତରେ ‌ତବୁ‌ ନାମରେ ପରିଚିତ  । ତବୁ ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ସେ ହିନ୍ଦୀ କଥାଚିତ୍ର ବ୍ୟତୀତ ଇଂରାଜୀ, ତେଲୁଗୁ, ତାମିଲ, ମାଲାୟଲମ୍, ମରାଠି ଏବଂ ବଙ୍ଗାଳୀ ଚଳଚ୍ଚିତ୍ରରେ ଅଭିନୟ କରନ୍ତି । ତବୁ ଦୁଇଥର ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । ଏଥି ସ‌ହ ସେ ୬ଥର ଫିଲ୍ମ‌ଫେୟାର ପୁରସ୍କାର ପାଇଛନ୍ତି ଯେଉଁଥିରେ ୪ଟି କ୍ରିଟିକ୍ସଙ୍କ ପସନ୍ଦର ଶ୍ରେଷ୍ଠ ଅଭିନେତ୍ରୀ ସମ୍ମାନ ପାଇଛନ୍ତି । ୨୦୧୧ରେ ତବୁଙ୍କୁ ଭାରତ ସରକାରଙ୍କ ତରଫରୁ ପଦ୍ମଶ୍ରୀ ସମ୍ମାନ ପ୍ରଦାନ କରାଯାଇଥିଲା । ତବୁ ‌ହୁ ତୁ ତୁ‌, ‌ମାଚିସ୍‌, ‌ବିରାସତ୍‌, ‌ଚାନ୍ଦିନି ବାର୍‌, ‌ଚିନି କମ୍‌, ‌ହାଇଦର୍‌, ‌ଦୃଶ୍ୟମ୍‌, ‌ଫିତୁର୍‌, ‌ଫନା‌, ‌ବିବି ନଂ-୧‌, ‌ହମ୍ ସାଥ୍ ସାଥ୍ ହେ‌ ଭଳି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ଇଂରାଜୀ ଚଳଚ୍ଚିତ୍ର ‌ଲାଇଫ୍ ଅଫ୍ ପାଇ‌, ‌ଦ ନମସେକ୍‌, ‌ଆଙ୍ଗ ଲି‌ରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ତବୁ ଏକ ମୁସଲମାନ ପରିବାରରେ ଜନ୍ମଗ୍ରହଣ କରିଥିଲେ । ତବୁଙ୍କର ଜନ୍ମପରେ ତାଙ୍କର ପିତାମାତାଙ୍କର ବିବାହ ବିଚ୍ଛେଦ ଘଟିଥିଲା । ତାଙ୍କର ମାଆ ଜଣେ ବିଦ୍ୟାଳୟ ଶିକ୍ଷକ ଥିଲେ । ତବୁ ସେଣ୍ଟ ଅନ୍ନା ହାଇସ୍କୁଲରେ ବିଦ୍ୟାଳୟ ଶିକ୍ଷା ଶେଷ କରିବା ପରେ ମୁମ୍ବାଇର ସେଣ୍ଟ ଜାଭିଅର୍ କଲେଜରେ ପାଠ ପଢ଼ିବାକୁ ୧୯୮୩ରେ ଯାଇଥିଲେ । ଅଭିନୟ ଜୀବନ ୧୯୮୦ରେ ତବୁ ‌ବଜାର୍‌ ଚଳଚ୍ଚିତ୍ରରେ ଏକ ଛୋଟ ଭୂମିକାରେ ଅଭିନୟ କରିଥିଲେ ଏବଂ ଏହା ପରେ ୧୯୮୫ରେ ୧୪ ବର୍ଷ ବୟସରେ ‌ହମ୍ ନୌଜବାନ୍‌ ଚଳଚ୍ଚିତ୍ରରେ ଦେବ ଆନନ୍ଦଙ୍କ ଝିଅ ଭାବରେ ସେ ଅଭିନୟ କରିଥିଲେ । ନାୟିକା ଭାବରେ ତବୁ ତେଲୁଗୁ ଚଳଚ୍ଚିତ୍ର ‌କୁଲି ନଂ ୧‌ରେ ଭେଙ୍କଟେଶ ଦଗୁପତିଙ୍କ ସ‌ହ ଅଭିନୟ କରିଥିଲେ । ଏହା ପରେ ତବୁ ହିନ୍ଦୀ, ଇଂରାଜୀ, ତାମିଲ, ମାଲାୟଲମ୍, ମରାଠୀ, ବଙ୍ଗଳା ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ତବୁ ଅଭିନୟ କରିଥିବା କିଛି ହିନ୍ଦୀ ଚଳଚ୍ଚିତ୍ର ହେଲା: ‌ହୁ ତୁ ତୁ‌, ‌ମାଚିସ୍‌, ‌ବିରାସତ୍‌, ‌ଚାନ୍ଦିନି ବାର୍‌, ‌ଚିନି କମ୍‌, ‌ହାଇଦର୍‌, ‌ଦୃଶ୍ୟମ୍‌, ‌ଫିତୁର୍‌, ‌ଫନା‌, ‌ବିବି ନଂ-୧‌, ‌ହମ୍ ସାଥ୍ ସାଥ୍ ହେ‌ । ଇଂରାଜୀ ଚଳଚ୍ଚିତ୍ର ‌ଲାଇଫ୍ ଅଫ୍ ପାଇ‌, ‌ଦ ନମସେକ୍‌, ‌ଆଙ୍ଗ ଲି‌ରେ ମଧ୍ୟ ତବୁ ଅଭିନୟ କରିଥିଲେ । ବନ୍ୟଜନ୍ତୁ ବିବାଦ ୧୯୯୮ ମସିହାରେ ତବୁଙ୍କ ଦୁଇଟି କୃଷ୍ଣସାର ମୃଗର ହତ୍ୟା ମାମଲାର ଆରୋପ ଲାଗିଥିଲା । ‌ହମ୍ ସାଥ୍ ସାଥ୍ ହେ‌ ଚଳଚ୍ଚିତ୍ରର ସୁଟିଂ ବେଳେ ତବୁଙ୍କ ସ‌ହ କଳାକାର ସଲମାନ ଖାଁ, ସୈଫ ଅଲ୍ଲୀ ଖାନ, ସୋନାଲୀ ବିନ୍ଦ୍ରେ ଏବଂ ‌ନୀଲମ୍ କୋଠାରୀ‌ଙ୍କ ଉପରେ କୃଷ୍ଣସାର ମୃଗ ହତ୍ୟା ଅରୋପ ଲାଗିଥିଲା ।
ଓଡ଼ିଆ କଥାଚିତ୍ର ଜଗତରେ ୨୦୨୨ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
ଉମା ଚକ୍ରବର୍ତ୍ତୀ  (ଜନ୍ମ ୨୦ ଅଗଷ୍ଟ ୧୯୪୧) ଜଣେ ଭାରତୀୟ ଐତିହାସିକ ତଥା ଚଳଚ୍ଚିତ୍ର ନିର୍ମାତା ଅଟନ୍ତି  । ୧୮୮୦ ଦଶକରୁ ଚକ୍ରବର୍ତ୍ତୀ ଭାରତୀୟ ଇତିହାସ ଉପରେ ଲିଙ୍ଗ, ଜାତି ଏବଂ ଶ୍ରେଣୀ ସହ ଜଡ଼ିତ ବିଷୟଗୁଡିକ ଉପରେ ଆଲୋକପାତ କରି ତାଙ୍କ କ୍ୟାରିଅରରେ ସାତୋଟି ପୁସ୍ତକ ପ୍ରକାଶ କରିଥିଲେ । କେରଳର ପାଲଘାଟରୁ ଜଣେ ଅମଲାତନ୍ତ୍ରରେ ଜନ୍ମଗ୍ରହଣ କରିଥିବା ଚକ୍ରବର୍ତ୍ତୀ ଦିଲ୍ଲୀ ଏବଂ ବାଙ୍ଗାଲୋରରୁ ଶିକ୍ଷା ଗ୍ରହଣ କରିଥିଲେ । ସେ ବନାରସ ହିନ୍ଦୁ ବିଶ୍ୱବିଦ୍ୟାଳୟରୁ ଇତିହାସରେ ମାଷ୍ଟର ଡିଗ୍ରୀ ଶେଷ କରି ଶିକ୍ଷାଦାନରେ ଆଗେଇ ଆସିଥିଲେ । ଚକ୍ରବର୍ତ୍ତୀ ଦିଲ୍ଲୀ ବିଶ୍ୱବିଦ୍ୟାଳୟର ମିରାଣ୍ଡା ହାଉସରେ ଶିକ୍ଷାବିତ୍ ଭାବରେ ଏକ ବୃତ୍ତି ପ୍ରତିଷ୍ଠା କରିଥିଲେ ଯେଉଁଠାରେ ସେ ୧୯୬୬ରୁ ୧୯୯୮ ପର୍ଯ୍ୟନ୍ତ ଶିକ୍ଷାଦାନ କରିଥିଲେ । ସେ ତାଙ୍କର ପ୍ରଥମ ପୁସ୍ତକ - ସୋସିଆଲ୍ ଡିମେନସନ୍ସ ଅଫ ୟର୍ଲିକୁ ବୌଦ୍ଧ ଧର୍ମରେ ୧୯୮୭ ମସିହାରେ ନିଜର ଡକ୍ଟରେଟ୍ ଅଧ୍ୟୟନର ଏକ ଅଂଶ ଭାବରେ ପ୍ରକାଶ କରିଥିଲେ । ଉପମହାଦେଶରେ ମହିଳା ଏବଂ ନାରୀବାଦୀ ଇତିହାସ ଲେଖିବାରେ ସେ ଜଣେ ଅଗ୍ରଣୀ ପଣ୍ଡିତ ଅଟନ୍ତି । ତାଙ୍କୁ ଭାରତରେ ମହିଳା ଆନ୍ଦୋଳନର ପ୍ରତିଷ୍ଠାତା ମାତା ବୋଲି କୁହାଯାଏ । ନାରୀବାଦୀ ପ୍ରସଙ୍ଗରେ ଜଡ଼ିତ ହେବା ବ୍ୟତୀତ ସେ ଗଣତାନ୍ତ୍ରିକ ଅଧିକାର କର୍ମୀ ଭାବରେ ମଧ୍ୟ କାର୍ଯ୍ୟ କରିଛନ୍ତି, ଗୁଜରାଟ ପାଇଁ ଜଷ୍ଟିସ ଇଣ୍ଟରନ୍ୟାସନାଲ ଟ୍ରିବ୍ୟୁନାଲ ସମେତ ଅନେକ ତଥ୍ୟ ଅନୁସନ୍ଧାନ କମିଟିରେ ଅଂଶଗ୍ରହଣ କରିଛନ୍ତି । ମହିଳା ତଥା ମାନବିକ ଅଧିକାର ସମ୍ବନ୍ଧୀୟ ସମସାମୟିକ ପ୍ରସଙ୍ଗରେ ସେ ଖବରକାଗଜ ସ୍ତମ୍ଭ ମଧ୍ୟ ଲେଖନ୍ତି । ଚକ୍ରବର୍ତ୍ତୀ ଚାରିଟି ଡକ୍ୟୁମେଣ୍ଟାରୀ ଚଳଚ୍ଚିତ୍ରର ନିର୍ଦ୍ଦେଶନା ଦେଇଛନ୍ତି - ଏକ୍ କ୍ୱାଇଟ୍ ଲିଟିଲ୍ ଏଣ୍ଟ୍ରି, ଫ୍ରାଗମେଣ୍ଟସ୍ ଅଫ୍ ଏ ପାଷ୍ଟ, ଏକ ଇଙ୍କ୍ୱିଲାବ ଅର ଆୟା: ଲକ୍ଷ୍ନୌ ୧୯୨୦-୧୯୪୯, ଏବଂ ପ୍ରୀଜନ ଡାଏରୀ, ଯାହାକି ଭାରତର ମହିଳା ଇତିହାସ ଉପରେ ଧ୍ୟାନ ଦେଇଥାଏ । ପ୍ରାରମ୍ଭ ଜୀବନ ଉମା ଚକ୍ରବର୍ତ୍ତୀ ୨୦ ଅଗଷ୍ଟ ୧୯୪୧ ମସିହାରେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ ସରକାରୀ କର୍ମଚାରୀ ଥିଲେ, ମୂଳତ ସେ କେରଳର ପାଲଘାଟରୁ ଆସିଥିଲେ । ଉମା ଦିଲ୍ଲୀ ପବ୍ଲିକ୍ ସ୍କୁଲରେ ଏବଂ ପରେ ବାଙ୍ଗାଲୋରର ମାଉଣ୍ଟ କାର୍ମେଲ କଲେଜରେ ଅଧ୍ୟୟନ କରିଥିଲେ । ଏହା ପରେ, ସେ ବାଙ୍ଗାଲୋରର କଲେଜ୍ ଅଫ୍ ଲ 'ରେ ଆଇନ ଅଧ୍ୟୟନ କରିଥିଲେ ଏବଂ ବନାରାସ ହିନ୍ଦୁ ବିଶ୍ୱବିଦ୍ୟାଳୟରୁ ଇତିହାସରେ ମାଷ୍ଟର ଡିଗ୍ରୀ କରିଥିଲେ । ବୃତ୍ତି ଚକ୍ରବର୍ତ୍ତୀ ୧୯୬୬ ମସିହାରେ ଦିଲ୍ଲୀ ବିଶ୍ୱବିଦ୍ୟାଳୟର ମହିଳା ମହାବିଦ୍ୟାଳୟ, ମିରାଣ୍ଡା ହାଉସରେ ଯୋଗ ଦେଇଥିଲେ । ସେ ସେଠାରେ ୧୯୮୮ ମସିହା ପର୍ଯ୍ୟନ୍ତ କାର୍ଯ୍ୟ କରିଥିଲେ । ସେ ବୌଦ୍ଧ ଧର୍ମ, ଭାରତୀୟ ଇତିହାସ ଏବଂ ସମସାମୟିକ ପ୍ରସଙ୍ଗ ଉପରେ କାର୍ଯ୍ୟ କରିଥିଲେ । ସେ ୭ଟି ପୁସ୍ତକ ଏବଂ ୫୦ରୁ ଅଧିକ ଗବେଷଣା ପ୍ରବନ୍ଧ ଲେଖିଥିଲେ । ୧୯୭୦ ଦଶକରୁ ଚକ୍ରବର୍ତ୍ତୀ ମହିଳା ଆନ୍ଦୋଳନ ଏବଂ ଗଣତାନ୍ତ୍ରିକ ଅଧିକାର ପାଇଁ ଆନ୍ଦୋଳନ ସହିତ ଜଡ଼ିତ ଥିଲେ। ମାନବିକ ଅଧିକାରର ଉଲ୍ଲଂଘନ, ସାମ୍ପ୍ରଦାୟିକ ଦଙ୍ଗା ଏବଂ ରାଜ୍ୟ ଦମନ ପାଇଁ ସେ ଅନେକ ତଥ୍ୟ ଖୋଜୁଥିବା ଦଳରେ ଅଂଶଗ୍ରହଣ କରିଥିଲେ । ଜବାହରଲାଲ ନେହେରୁ ବିଶ୍ୱବିଦ୍ୟାଳୟର ଐତିହାସିକ କୁମ୍କୁମ୍ ରୟ ଚକ୍ରବର୍ତ୍ତୀଙ୍କ ସମ୍ମାନାର୍ଥେ ବହୁ ପରିମାଣର ପଣ୍ଡିତ ପ୍ରବନ୍ଧ ସମ୍ପାଦନା କରି କହିଛନ୍ତି ଯେ ସେ ଶିକ୍ଷକ, ଛାତ୍ର ଏବଂ ବନ୍ଧୁମାନଙ୍କୁ ପ୍ରେରଣା ଦେଇଛନ୍ତି । ନ୍ୟୁୟର୍କର ସିଟି ୟୁନିଭରସିଟିର ଆଶଲି ଟେଲିସ୍ କହିଛନ୍ତି ଯେ ଭାରତୀୟ ମହିଳା ଆନ୍ଦୋଳନର  'ପ୍ରତିଷ୍ଠାତା ମାତା'  ଭୂମିକାରେ ଅଭିନୟ କରି ଭାରତୀୟ ନାରୀବାଦୀ ଇତିହାସ ଲିପି ଉପରେ ତଥା ଯୁବ ପଣ୍ଡିତ ତଥା କାର୍ଯ୍ୟକର୍ତ୍ତାଙ୍କ ଜୀବନ ତଥା ବୃତ୍ତି ଉପରେ ତାଙ୍କର ଗଭୀର ପ୍ରଭାବ ପଡିଥିଲା । ବ୍ୟକ୍ତିଗତ ଜୀବନ ଉମା, ସମାଜବିଜ୍ଞାନୀ ଆନନ୍ଦ ଚକ୍ରବର୍ତ୍ତୀଙ୍କୁ ବିବାହ କରିଥିଲେ । ସେମାନଙ୍କର ଏକ ଝିଅ ଉପଲି ଏବଂ ପୁଅ ସିଦ୍ଧାର୍ଥ ଅଛନ୍ତି । ସେ ତାଙ୍କ ସ୍ୱାମୀ ଏବଂ ଝିଅଙ୍କ ସହ ଦିଲ୍ଲୀରେ ରୁହନ୍ତି ।
୧୭୩୦ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ, ଯାହା ରବିବାରରେ ଆରମ୍ଭ ହୋଇଥିଲା  ଘଟଣା ଜାନୁଆରୀ-ମାର୍ଚ୍ଚ ଅପ୍ରେଲ-ଜୁନ ଜୁଲାଇ-ସେପ୍ଟେମ୍ବର ଅକ୍ଟୋବର-ଡିସେମ୍ବର ଅଜ୍ଞାତ ତିଥି ଘଟଣା ଜନ୍ମ ବ୍ରଜନାଥ ବଡ଼ଜେନା - ଓଡ଼ିଆ, ହିନ୍ଦୀ, ସଂସ୍କୃତ କବି ଓ ପ୍ରାବନ୍ଧିକ ।
କୁମୁଦିନୀ ପଟ୍ଟନାୟକ ଜଣେ ଭାରତୀୟ ରାଜନୀତିଜ୍ଞ ଓ ବିଜୁ ଜନତା ଦଳ ତରଫରୁ ୨୦୦୦ ମସିହାରେ ଓଡ଼ିଶାର ଆସ୍କା ନିର୍ବାଚ‌ନ ମଣ୍ଡଳୀରୁ ଲୋକ ସଭାକୁ ନିର୍ବାଚିତ ହୋଇଥିଲେ । କିନ୍ତୁ ସେ ବିଜେଡିରୁ ବ‌ହିସ୍କୃତ ହୋଇଥିଲେ ଓ ପରେ କଂଗ୍ରେସରେ ଯୋଗ ଦେଇଥିଲେ । ମାତ୍ର ୨୦୦୪ରେ ହରିହର ସ୍ୱାଇଁଙ୍କଠାରୁ ହାରି ଯାଇଥିଲେ । ପରେ ସେ କଂଗ୍ରେସରୁ ଇସ୍ତଫା ଦେଇ ଭାରତୀୟ ଜନତା ଦଳରେ ମିଶଥିଲେ ।
ପଞ୍ଚକ ବା ପଞ୍ଚୁକ ଓଡ଼ିଶାରେ ପାଳିତ ଏକ ହିନ୍ଦୁ ପର୍ବ । ଏହା କାର୍ତ୍ତିକ ମାସର ଶେଷ ପାଞ୍ଚଦିନ  (କାର୍ତ୍ତିକ ଶୁକ୍ଳ ଏକାଦଶୀଠାରୁ ପୂର୍ଣ୍ଣମୀ ପର୍ଯ୍ୟନ୍ତ) ଭାବେ ପାଳନ କରାଯାଏ  । ଏହା ମହାପଞ୍ଚକ, ବକପଞ୍ଚକ ବା ଭୀଷ୍ମପଞ୍ଚକ ବି ବିଷ୍ଣୁପଞ୍ଚକ ଭାବେ ମଧ୍ୟ ଜଣା । ଯେଉଁମାନେ କାର୍ତ୍ତିକ ମାସ ସାରା ହବିଷ୍ୟ କରିପାରନ୍ତି ନାହିଁ, ସେମାନେ ଏହି ପାଞ୍ଚଦିନ ହବିଷ୍ୟ ପାଳନ କରନ୍ତି । ଅନେକ ଅଁଳା ନବମୀ, ରାଧାପାଦ ଦର୍ଶନ ଦିବସଠାରୁ ସାତଦିନ ହବିଷ୍ୟ କରନ୍ତି । ଏହି ପାଞ୍ଚଦିନ ହିନ୍ଦୁମାନେ ଆମିଷ ପରିତ୍ୟାଗ କରି ସାତ୍ତ୍ୱିକ ଖାଦ୍ୟ ଆହାର କରିଥାନ୍ତି । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ବଗସବୁ ମଧ୍ୟ ଆମିଷ ଭୋଜନରୁ ନିବୃତ୍ତ ରହନ୍ତି ବୋଲି କଥିତ ଥିବାରୁ ଏହାକୁ  "ବକ ପଞ୍ଚକ"  ମଧ୍ୟ କୁହାଯାଏ । ଶର ଶଯ୍ୟା ଉପରେ ଶାୟିତ ଭୀଷ୍ମ ରାଜଧର୍ମ, ମୋକ୍ଷଧର୍ମ, ଦାନଧର୍ମ ବର୍ଣ୍ଣନା କରିଥିଲେ, ଯାହାକୁ ପାଣ୍ଡବମାନଙ୍କ ସହିତ ଭଗବାନ ଶ୍ରୀକୃଷ୍ଣ ମଧ୍ୟ ଶୁଣିଥିଲେ । ଏଥିରେ ପ୍ରସନ୍ନ ହୋଇ ସେ ଭୀଷ୍ମଙ୍କୁ କହିଲେ,  "ଆପଣ ଧନ୍ୟ । ଧର୍ମର ଗୂଢ଼ ରହସ୍ୟ ବର୍ଣ୍ଣନା କରିଛନ୍ତି । କାର୍ତ୍ତିକ ଏକାଦଶୀ ଦିନ ଜଳର ଇଚ୍ଛା କରିଛନ୍ତି । ଅର୍ଜୁନ ବାଣଦ୍ୱାରା ଗଙ୍ଗାଜଳ ପ୍ରସ୍ତୁତ କଲେ, ଯାହାଦ୍ୱାରା ଆପଣଙ୍କର ଦେହମନ ସନ୍ତୁଷ୍ଟ ହେଲା । ଏଣୁ ଆଜିଠାରୁ ପୂର୍ଣ୍ଣିମା ପର୍ଯ୍ୟନ୍ତ ପାଞ୍ଚଦିନ ଯେଉଁମାନେ ତୁମକୁ ଜଳ ଅର୍ଘଦାନ କରିବେ ସେମାନେ ମୋତେ ତୃପ୍ତକରିବେ । ଏହା ହେଉଛି ଭୀଷ୍ମପଞ୍ଚକ ଓ ଏହା ପ୍ରତିବର୍ଷ ପାଳିତ ହେବ " । ସାଧାରଣତଃ ସନ୍ତାନ ପ୍ରାପ୍ତି ଉଦ୍ଦେଶ୍ୟରେ ଅନେକ ଲୋକ ଏହି ଭୀଷ୍ମପଞ୍ଚକ ବ୍ରତ ପାଳନକରନ୍ତି । କାର୍ତ୍ତିକ ମାସର ଶେଷ ପାଞ୍ଚଦିନ ଅର୍ଥାତ୍ କାର୍ତ୍ତିକ ଶୁକ୍ଳ ଏକାଦଶୀଠାରୁ ପୂର୍ଣ୍ଣମୀ ପର୍ଯ୍ୟନ୍ତ ଏକଲକ୍ଷ ତୁଳସୀପତ୍ର ଚଢ଼ାଇ ବିଷ୍ଣୁଙ୍କୁ ପୂଜାକଲେ ସମସ୍ତ ଦେବତା ପ୍ରସନ୍ନ ହୋଇ ବର ପ୍ରଦାନ କରନ୍ତି ବୋଲି ଲୋକ ବିଶ୍ୱାସ ମଧ୍ୟ ରହିଛି । ଶ୍ରୀମନ୍ଦିରରେ ପଞ୍ଚକ ଏହି ଅବସରରେ ଜଗନ୍ନାଥ ମନ୍ଦିରରେ ଠାକୁରମାନଙ୍କୁ ଆକର୍ଷଣୀୟ ବେଶରେ ସୁସଜ୍ଜିତ କରାଯାଏ । ଏକାଦଶୀରେ: ଲକ୍ଷ୍ମୀନାରାୟଣ ବେଶ ବା ଠିଆକିଆ ବେଶ ଦ୍ୱାଦଶୀରେ: ବାଙ୍କଚୂଡ଼ା ବେଶ ବା ବାମନ ବେଶ ତ୍ରୟୋଦଶୀରେ: ତ୍ରିବିକ୍ରମ ବେଶ ବା ଆଡ଼କିଆ ବେଶ ଚତୁର୍ଦ୍ଦଶୀରେ: ଲକ୍ଷ୍ମୀନୃସିଂହ ବେଶ ବା ଡାଳିକିଆ ବେଶ ପୂର୍ଣ୍ଣମୀରେ: ରାଜରାଜେଶ୍ୱର ବେଶ ବା ସୁନାବେଶ ମଳତିଥିରେ: ନାଗାର୍ଜୁନ ବେଶ ପ୍ରତ୍ୟହ ଅବକାଶ ନୀତି ଶେଷହେବା ପରେ ତିନିଠାକୁରଙ୍କୁ ଏହିସବୁ ବେଶରେ ସଜ୍ଜିତ କରାଯାଏ । ବେଶ ଥାଇ ଠାକୁରମାନଙ୍କ ଗୋପାଳବଲ୍ଲଭ, ସକାଳଧୂପ, ବାଳଧୂପ ଓ ଭୋଗମଣ୍ଡପ ନୀତି ଆଦି ଅନୁଷ୍ଠିତ ହୋଇଥାଏ । ଭୋଗମଣ୍ଡପ ନୀତି ଶେଷହେବା ପରେ ଏହି ବେଶ ଓ ଅଳଙ୍କାର ଆଦି ମଇଲମ ହୋଇ ମଧ୍ୟାହ୍ନଧୂପ ଅନୁଷ୍ଠିତ ହେବାର ପରମ୍ପରା ରହିଛି । ଜଗନ୍ନାଥଙ୍କ ପଞ୍ଚକ ପାଞ୍ଚଦିନ ଏହି ବେଶ ଦର୍ଶନ କରିବାକୁ ଶ୍ରୀମନ୍ଦିରରେ ଭକ୍ତଙ୍କ ସମାଗମ ହୋଇଥାଏ । କାର୍ତ୍ତିକ ମାସରେ ପଞ୍ଚକ ଛଅ ଦିନ ପଡ଼ିଲେ ମଳତିଥି ଦିନ ଜଗନ୍ନାଥଙ୍କର ନାଗାର୍ଜୁନ ବେଶ ଅନୁଷ୍ଠିତ ହୁଏ । ଅତୀତରେ ୧୯୯୫ ମସିହା ନଭେମ୍ବର ୧୬ ତାରିଖ ଦିନ କାର୍ତ୍ତିକ ମଳ ତ୍ରୟୋଦଶୀ ବୁଧବାର ଦିନ ଦିନ ଜଗନ୍ନାଥଙ୍କର ଏହି ନାଗାର୍ଜ୍ଜୁନ ବେଶ ଅନୁଷ୍ଠିତ ହୋଇଥିଲା । ଆଗାମୀ ନାଗାର୍ଜ୍ଜୁନ ବେଶ ୨୦୨୦ ମସିହା ନଭେମ୍ବର ୨୭ ତାରିଖ ଦିନ କାର୍ତ୍ତିକଶୁକ୍ଳ ଦ୍ୱାଦଶୀ ମଳତିଥିରେ ଅନୁଷ୍ଠିତ ହେବ ।
ଷୋଳମପୁର ଓଡ଼ିଶାର ଭଦ୍ରକ ଜିଲ୍ଲାରେ ଅବସ୍ଥିତ ଏକ ପୁରାତନ ବୌଦ୍ଧ ମହାବିହାର । ଏହା ତତ୍କାଳୀନ ବିରଜାମଣ୍ଡଳ ଅଧୀନରେ ଏକ ଗୁରୁତ୍ୱପୂର୍ଣ୍ଣ ବୌଦ୍ଧ ମହାବିହାର ଭାବେ ମୁଣ୍ଡ ଟେକିଥିଲା । ଅବସ୍ଥିତି ଯାଜପୁର ସହରର ଦଶାଶ୍ୱାମଧ ଘାଟର ଅପରପାର୍ଶ୍ୱରେ ଭଦ୍ରକ ଜିଲ୍ଲାର ଭଣ୍ଡାରିପୋଖରୀ ବ୍ଲକ୍‍ରେ ବୈତରଣୀ ନଦୀ କୂଳରେ ଏହି ପ୍ରସିଦ୍ଧ ପୀଠଟି ଅବସ୍ଥିତ। ନାମକରଣ ସୋମବଂଶର ଶେଷ ରାଜା କର୍ଣ୍ଣଦେବ ଏଠାରେ ରାଣୀହଂସପୁର ପ୍ରତିଷ୍ଠା କରିଥିଲେ ଏବଂ ଏହାର ଷୋହଳଟି ମୁଖ ରହିଥିଲା । ଏହି ଅନୁସାରେ ଏହାର ନାମ ଷୋଳମପୁର ହୋଇଛି ବୋଲି କୁହାଯାଏ। ଆହୁରି ମଧ୍ୟ ସୋମବଂଶୀ ସମ୍ରାଟ ପ୍ରଥମ ଯଯାତି କେଶରୀ  (ଖ୍ରୀ.ଅ. ୯୨୨ - ଖ୍ରୀ.ଅ. ୯୫୫)ଙ୍କ ଏହା ୧୬ତମ ଗଡ଼ ଥିବାରୁ ଏହାର ନାମ ଷୋଳମପୁର ହୋଇଛି ବୋଲି କିଛି ଗବେଷକ ଦାବି କରନ୍ତି । ଇତିହାସ ଯାଜପୁର ଜିଲ୍ଲାର ବିଶ୍ୱପ୍ରସିଦ୍ଧ ରତ୍ନଗିରି, ଉଦୟଗିରି ଓ ଲଳିତଗିରି  (କଟକ ଜିଲ୍ଲା) ହୀରକ ତ୍ରିଭୁଜ ସହିତ ଷୋଳମପୁର ବୌଦ୍ଧ କ୍ଷେତ୍ରର ଏକ ନିବିଡ଼ ସଂପର୍କ ରହିଛି  । ଭୌମକରବଂଶୀ ରାଜା ପ୍ରଥମ ଶୁଭକର ଦେବ  (ଖ୍ରୀ.ଅ.୭୯୦-ଖ୍ରୀ.ଅ.୮୦୦)ଙ୍କ ନେଉଳପୁର  ବର୍ତ୍ତମାନ ଯାଜପୁର ଜିଲ୍ଲାର ଧର୍ମଶାଳା ବ୍ଲକ୍‍ ଅନ୍ତର୍ଗତ  ତାମ୍ରଶାସନରେ ଷୋଳମପୁର ବୌଦ୍ଧକ୍ଷେତ୍ର ସଂପର୍କରେ ଉଲ୍ଲେଖ ରହିଛି । ପ୍ରଥମ ଶୁଭକର ଦେବ ଜଣେ ବୌଦ୍ଧ ଉପାସକ ଥିଲେ । ସେହିଭଳି ସୋମବଂଶର ଶେଷ ରାଜା କର୍ଣ୍ଣଦେବ  (ଖ୍ରୀ.ଅ. ୧୧୦୦-ଖ୍ରୀ.ଅ. ୧୧୧୦)ଙ୍କ ରତ୍ନଗିରି ତାମ୍ରଶାସନରେ ଷୋଳମପୁର ମହାବିହାର  (ବୌଦ୍ଧବିହାର) ସଂପର୍କରେ ମଧ୍ୟ ଅନେକ ଗୁରୁତ୍ୱପୂର୍ଣ୍ଣ ପ୍ରସଙ୍ଗ ଉଲ୍ଲେଖ ରହିଛି । ଷୋଳମପୁରରେ ପ୍ରଥମ ଶୁଭକର ଦେବ  (ଖ୍ରୀ.ଅ. ୭୯୦ - ଖ୍ରୀ.ଅ. ୮୦୦) ଏକ ବୌଦ୍ଧ ବିହାର ନିର୍ମାଣ କରି ତହିଁରେ ଅବଲୋକିତେଶ୍ୱରଙ୍କ ମୂର୍ତ୍ତି ସ୍ଥାପନ କରିଥିଲେ  । ଏହି ମୂର୍ତ୍ତିରେ ଭୌମକର ଶାସନ ସଂପର୍କରେ ଶିଳାଲେଖ ମଧ୍ୟ ରହିଛି । ଅବଲୋକିତେଶ୍ୱର ମୂର୍ତ୍ତିଟି ବର୍ତ୍ତମାନ ଷୋଳମପୁର ରଘୁନାଥ ମନ୍ଦିରରେ ସ୍ଥାପିତ ହୋଇଥିବାର ଦେଖାଯାଏ । ଏହି ଦୃଷ୍ଟିରୁ ଷୋଳମପୁର ଦିନେ ଭୌମକରମାନଙ୍କର ପ୍ରାଚୀନ ରାଜଧାନୀ ଥିଲା ବୋଲି ବିଚାର କରାଯାଏ । ଏଠାରେ ଭୌମବଂଶୀଙ୍କର ରାଜପ୍ରାସାଦର ଧ୍ୱଂସାବଶେଷ ମଧ୍ୟ ଦେଖିବାକୁ ମିଳିଥାଏ । ଭୌମକରମାନଙ୍କ ରାଜତ୍ୱ କାଳରେ ବିରଜା ମଣ୍ଡଳରେ ବୌଦ୍ଧ ଧର୍ମର ପ୍ରସାର ଘଟିଥିଲା । ତତ୍କାଳୀନ ବିରଜା ମଣ୍ଡଳ ଅନ୍ତର୍ଗତ ରତ୍ନଗିରି, ଲଳିତଗିରି, ଉଦୟଗିରି, ଲାଙ୍ଗୁଡ଼ି, ଏରଡ଼ା, ଖଡ଼ିପଦା, ଷୋଳମପୁର, ତରାଙ୍ଗ, ଶ୍ରୀରାମପୁର, ଶୀତଳେଶ୍ୱର, ସନ୍ଥମାଧବ ଓ ନପଙ୍ଗ ଆଦି ସ୍ଥାନରେ ବୌଦ୍ଧ ଧର୍ମର ଅଂଶବିଶେଷ ଦେଖିବାକୁ ମିଳିଥାଏ ପରିଚିତି ୧୯୬୮ ମସିହା ଡିସେମ୍ବରରେ ଚାନ୍ଦମାମା ପବ୍ଲିକେଶନଦ୍ୱାରା ପ୍ରକାଶିତ ଦି ହେରିଟେଜ୍ ନାମକ ପତ୍ରିକାର ପୃଷ୍ଠା ୪୪ରେ ଇଂଲଣ୍ଡର କ୍ଲେଭରଲ୍ୟାଣ୍ଡ ବିଶ୍ୱବିଦ୍ୟାଳୟର ଇତିହାସ ବିଭାଗ ବରିଷ୍ଠ ପ୍ରାଧ୍ୟାପକ ଥୋମାସ ଇ. ଡୋନାଲଡସନଙ୍କ  'ଯାଜପୁର-ଦି ଆନିସିଏଣ୍ଟ ଶାକ୍ତପୀଠ'  ଶୀର୍ଷକ ଆଲେଖ୍ୟ ଷୋଳମପୁରକୁ ଲୋକଲୋଚନଙ୍କୁ ଆଣିଥିଲା । ବୈତରଣୀ ନଦୀର ଅପର ପାର୍ଶ୍ୱର ଷୋଳମପୁର ଗ୍ରାମରେ ବିକ୍ଷିପ୍ତଭାବେ ପଡିରହିଥିବା ପ୍ରାୟ ଅନାବିଷ୍କୃତ ୨୫ଟି ବୌଦ୍ଧ ଭାସ୍କର୍ଯ୍ୟ ସମ୍ପର୍କରେ ସେ ଏହି ଲେଖା ପ୍ରସ୍ତୁତ କରିଥିଲେ। ରଘୁନାଥଜୀଉ ମନ୍ଦିରର ବାହାର କାନ୍ଥରେ ଖୋଦିତ ତାରା ମୂର୍ତ୍ତି ଓ ତହିଁରେ ତାମ୍ର ଲିଖିତ ବିବରଣୀ ଯାଜପୁରରେ ମହାଯାନ ଓ ବଜ୍ରଯାନ (ତାନ୍ତ୍ରିକ) କେନ୍ଦ୍ରର ଗୁରୁତ୍ୱକୁ ପ୍ରମାଣିତ କରେ ବୋଲି ସେ ମତ ଦେଇଥିଲେ । ଏହି ଶିରୋନାମାରେ ତାରା ମୂର୍ତ୍ତି ଓ ତାମ୍ର ଲିପିର ଫଟୋ ପ୍ରକାଶିତ କରି ଏହାର ଅଦ୍ଧୟନ ପାଇଁ ପ୍ରଥମେ ସୁଯୋଗ ସୃଷ୍ଟି କରିଥିଲେ ଥୋମାସ୍।
ଗୁରୁଚରଣ ପଟ୍ଟନାୟକ (୨୯ ସେପ୍ଟେମ୍ବର ୧୯୧୪- ୯ ନଭେମ୍ବର ୨୦୦୮) ଜଣେ ଓଡ଼ିଆ ସାହିତ୍ୟିକ, ସ୍ୱାଧୀନତା ସଂଗ୍ରାମୀ ଓ ବାମପନ୍ଥୀ ନେତା ଥିଲେ  । କଂଗ୍ରେସ ସୋସିଆଲିଷ୍ଟ ପାର୍ଟିର ଅନ୍ୟତମ ପ୍ରତିଷ୍ଠାତା ଭାବରେ, ସେ ଓଡ଼ିଶାରେ ବାମପନ୍ଥୀ ଆନ୍ଦୋଳନର ମୂଳଦୁଆ ପକେଇଥିଲେ । ସାହିତ୍ୟ ସାଧନାପାଇଁ ସେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ଜୀବନୀ ଗୁରୁଚରଣ ୧୯୧୪ ମସିହାରେ ବାଲିପାଟଣା ଥାନା ଅନ୍ତର୍ଗତ ଜନ୍ମଗ୍ରହଣ କରିଥିଲେ । ତାଙ୍କ ଡାକ ନାମ ଥିଲା  'ବାଉ'  । ମାତ୍ର ୪ମାସ ବୟସରେ ସେ ଏକାଦିନରେ ଉଭୟ ବାପା ଓ ମାଙ୍କୁ ହରେଇଥିଲେ । ଅଗ୍ରଜ ଅନନ୍ତ ପଟ୍ଟନାୟକ ତାଙ୍କଠାରୁ ୪ବର୍ଷ ବଡ଼ । ଚଣାହାଟରେ ସେ ପ୍ରାଥମିକ ଶିକ୍ଷାରମ୍ଭ କରିଥିଲେ ଓ ପରେ କଟକରେ ପିଉସା-ପିଉସୀଙ୍କ ପାଖରେ ରହି ପାଠ ପଢୁଥିଲେ । ଅଳ୍ପବୟସରୁ ସେ ସ୍ୱାଧୀନତା ସଂଗ୍ରାମରେ ଝାସ ଦେଇଥିଲେ ଓ ବାନରସେନାର ଅଂଶ ଥିଲେ । ନବକୃଷ୍ଣ ଚୌଧୁରୀ ଓ ଭଗବତୀ ଚରଣ ପାଣିଗ୍ରାହୀଙ୍କ ସହ ମିଶି ଗୁରୁଚରଣ ଓଡ଼ିଶାରେ କଂଗ୍ରେସ ସୋସିଆଲିଷ୍ଟ ପାର୍ଟିର ପ୍ରତିଷ୍ଠା କରିଥିଲେ । ୧୯୩୬ ମସିହାରେ ସେ ପ୍ରଥମ ଓଡ଼ିଆ ଭାବେ କଲିକତାର ଅଣ୍ଡରଗ୍ରାଉଣ୍ଡ କମ୍ୟୁନିଷ୍ଟ ପାର୍ଟିରେ ଯୋଗଦାନ କରିଥିଲେ । ତାଙ୍କ ପରେ ବଡ଼ଭାଇ ଅନନ୍ତ, ଭଗବତୀ ଚରଣ, ପ୍ରାଣନାଥ ପଟ୍ଟନାୟକଆଦି ସେହି ପାର୍ଟିରେ ଯୋଗ ଦେଇଥିଲେ । ସେ ନିଜ ଲେଖା ମାଧ୍ୟମରେ ଓଡ଼ିଶାରେ ବାମପନ୍ଥୀ ଆନ୍ଦୋଳନକୁ ଆଗେଇ ନେଇଥିଲେ । ଭାରତୀୟ କମ୍ୟୁନିଷ୍ଟ ପାର୍ଟିର ସାପ୍ତାହିକ ମୁଖପତ୍ର ନୂଆ ଦୁନିଆ ଆଦି ତାଙ୍କରି ସମ୍ପାଦନାରେ ପ୍ରକାଶ ପାଉଥିଲା । ନବଯୁଗ ସାହିତ୍ୟ ସଂସଦ, କୃଷକ ସଭା ଆଦି ପ୍ରଗତିଶୀଳ ଅନୁଷ୍ଠାନର ପ୍ରତିଷ୍ଠାତା ଥିଲେ ଗୁରୁଚରଣ ପଟ୍ଟନାୟକ । ଭାରତୀୟ ସ୍ୱାଧୀନତା ସଂଗ୍ରାମରେ ଅଂଶଗ୍ରହଣ କରିଥିବାରୁ ସେ ୧୩ଥର କାରାବରଣ କରିଥିଲେ ।
ଟ୍ରାକୋମା ବା ଗ୍ରାନୁଲାର କଞ୍ଜକ୍ଟିଭାଇଟିସ ବା ଇଜିପ୍‌ସିଆନ ଅଫ୍‌ଥାଲ୍‌ମିଆ ବା ବ୍ଲାଇଣ୍ଡିଙ୍ଗ ଟ୍ରାକୋମା  (ଇଂରାଜୀରେ ଯାଥାକ୍ରମେ , ),  , ଓ   ଏକ ସଂକ୍ରମଣକାରୀ ରୋଗ ଯାହା କ୍ଲାମିଡିଆ ଟ୍ରାକୋମାଟିସ ଜୀବାଣୁଦ୍ୱାରା ହୁଏ । ଏହି ରୋଗଦ୍ୱାରା ଆଖିପତାର ଭିତର ପାଖରେ ଗ୍ରାନୁଲେସନ   ତନ୍ତୁ ତିଆରି ହୋଇ ଅସମାନ ବା ଆବୁଡ଼ାଖାବୁଡ଼ା ହୋଇଯାଏ । ଏହି ଅସମାନତା ଯୋଗୁ ଆଖିରେ ଯନ୍ତ୍ରଣା ହୁଏ, କର୍ନିଆର ବାହାର ସ୍ତର ନଷ୍ଟ ହୋଇଯାଇ ଅନ୍ଧତ୍ୱ ସମ୍ଭାବନା ରହେ । ଟ୍ରାକୋମା ରୋଗୀର ଆଖି ଓ ନାକର ପ୍ରତ୍ୟକ୍ଷ ବା ପରୋକ୍ଷ ସଂସ୍ପର୍ଷରେ ସୁସ୍ଥ ଲୋକ ଆସିଲେ ରୋଗ ଡିଏଁ । ଲୁଗାପଟାଦ୍ୱାରା ବା ରୋଗୀର ଆଖି ଓ ନାକ ସଂସ୍ପର୍ଶରେ ଆସିଥିବା ମାଛିଦ୍ୱାରା ପରୋକ୍ଷ ସଂକ୍ରମଣ ହୁଏ । ବର୍ଷାଧିକ କାଳ ଅନେକ ଥାର ସଂକ୍ରମଣ ହେଲେ ଆଖି ପତା ଅସମାନ ହେବାପରେ ପତା ବାଳ ଡୋଳା ସ‌ହ ଘଷିହୁଏ । ବ‌ୟଷ୍କଙ୍କ ଅପେକ୍ଷା ପିଲାମାନଙ୍କଦ୍ୱାରା ଏହି ରୋଗ ଅଧିକ ଦିଏଁ । ଦରିଦ୍ର ପରିମଳ ବ୍ୟବସ୍ଥା, ଅଧିକ ଲୋକଙ୍କର ସହାବସ୍ଥାନ, ଅଶୁଦ୍ଧ ଜଳ ଓ ଖରାପ ପାଇଖାନା ବ୍ୟବସ୍ଥା ଏହି ରୋଗ ବ୍ୟାପିବାରେ ସହଯୋଗ କରେ । ବିଷୁଦ୍ଧ ଜଳ ଯୋଗାଣ ବ୍ୟବସ୍ଥା କରି ଓ ସଂକ୍ରମିତ ଲୋକଙ୍କୁ ଆଣ୍ଟିବାୟୋଟିକ ଦେଇ ଚିକିତ୍ସା କରି ଏହି ରୋଗକୁ ପ୍ରତିରୋଧ କରିବାକୁ ପ୍ରୟାସ କରିବା ଉଚିତ । ସଂଭାବ୍ୟ ରୋଗ‌ଗ୍ରସ୍ତ ଇଲାକାରେ ଥିବା ସମସ୍ତ ଲୋକଙ୍କୁ ଚିକିତ୍ସା କରିବା ଦରକାର ହୁଏ । କେବଳ ଧୋଇବା ବ୍ୟବସ୍ଥା ନ କରି ଅନ୍ୟାନ୍ୟ ବ୍ୟବସ୍ଥା କରିବାକୁ ହୁଏ । ଏହାର ଚିକିତ୍ସା ନିମନ୍ତେ ପାଟିବାଟେ ଆଜିଥ୍ରୋମାଇସିନ ଓ ଆଖିରେ ଟେଟ୍ରାସାଇକ୍ଲିନ ଦିଆଯାଏ । ପାଟିରେ ଗୋଟିଏ ପାନ ଔଷଧ ଦରକାର ହେଉଥିବାରୁ ଆଜିଥ୍ରୋମାଇସିନ ଦିଆଯାଏ । ଆଖି ପତା ସ୍କାର ହୋଇଗଲେ ଅପରେଶନ କରି ପତାର ସଠିକ ସ୍ଥାନ ବା ପୋଜସନ ଠିକ କରାଯାଏ । ପୃଥିବୀରେ ପ୍ରାୟ ୮୦ ନିୟୁତ ଲୋକଙ୍କର ଏହି ସକ୍ରିୟ ରୋଗ ଅଛି । କେତେକ ଅଞ୍ଚଳରେ ୬୦-୯୦% ପିଲାଙ୍କର ଏହି ରୋଗ ଅଛି ଓ ମହିଳାମାନେ ଅଧିକ ସଂକ୍ରମିତ ହୁଅନ୍ତି ଯେହେତୁ ସେମାନେ ପିଲାଙ୍କ ସାନ୍ନିଧ୍ୟରେ ଅଧିକ ଆସନ୍ତି । ୨.୨ ନିୟୁତ ଲୋକଙ୍କୁ  (ତାହା ମଧ୍ୟରେ ୧.୨ ସମ୍ପୁର୍ଣ୍ଣ ଅନ୍ଧ) ପରୀକ୍ଷା କରି ଦେଖିବା କଷ୍ଟସାଧ୍ୟ ହୋଇଥିବା ଯୋଗୁ ଏହି ରୋଗ ବ୍ୟାପକ ହେଉଛି  । ଏସିଆ, ଆଫ୍ରିକା, ମଧ୍ୟ ଓ ଦକ୍ଷିଣ ଆମେରିକାର ୫୩ଟି ଦେଶର ଲୋକ ଏହି ରୋଗ ସଂକଟରେ ଅଛନ୍ତି । ବାର୍ଷିକ ୮ ବିଲିଅନ ଡଲାର ଆର୍ଥିକ କ୍ଷତି ଏହା ଯୋଗୁ ହୁଏ । ଅବ‌ହେଳିତ ଗ୍ରିଷ୍ମମଣ୍ଡଳୀୟ ରୋଗ ଦଳରେ ଏହା ସ୍ଥାନ ପାଇଛି । କାରଣ କ୍ଲାମିଡିଆ ଟ୍ରାକୋମାଟିସ୍ ଜୀବାଣୁ ଏହି ରୋଗୀର ଆଖି, ନାକ ଓ ଗଳାରୁ ନିର୍ଗତ ତରଳ ପଦାର୍ଥ ମାଧ୍ୟମରେ ସିଧାସଳଖ ବା କୌଣସି ତଉଲିଆ, କନା ଇତ୍ୟାଦିରେ ଯାଇ ସୁସ୍ଥ ଲୋକକୁ ସଂକ୍ରମିତ କରେ । ମାଛି ମଧ୍ୟ ଏହାର ସଂକ୍ରମଣରେ ସାହାଯ୍ୟ କରେ । ଚିକିତ୍ସା ନ କଲେ ପତା ଭିତର ସ୍ତର ନଷ୍ଟ ହୁଏ ଓ ସେହି ପତା ଡୋଳା ଦିଗରେ ମୋଡ଼ି ହୋଇଯାଏ ଯାହାକୁ ଏଣ୍ଟ୍ରୋପିଅନ କହନ୍ତି । ଏହା କର୍ନିଆ ସହ ଘସି ହୁଏ ଓ ତାହା ଫଳରେ ସବୁଦିନ ନିମାନ୍ତେ ରୋଗୀ ଅନ୍ଧ ହୁଏ । ଚିକିତ୍ସା ଆଣ୍ଟିବାୟୋଟିକ ଆଜିଥ୍ରୋମାଇସିନ  (୨୦ମି.ଗ୍ରା/କେ.ଜି.) ଦିନକୁ ଥରେ ପାଟିରେ ଦିଆଯାଏ  । ମହଙ୍ଗା ହେଲେ ମଧ୍ୟ ଇଣ୍ଟରନ୍ୟାସନାଲ ଟ୍ରାକୋମା ଇନିସିଏଟିଭଦ୍ୱାରା ଫାଇଜର କମ୍ବାନୀର ଡୋନେସନ ପ୍ରୋଗ୍ରାମ ମାଧ୍ୟମରେ ଦିଆଯାଏ । ଏହି ଔଷଧ ୬ମାସର ଶିଶୁଠାରୁ ଆରମ୍ଭ କରି ଗର୍ଭିଣୀମାନଙ୍କ ସହ ସମସ୍ତଙ୍କୁ ଦିଆଯାଇ ପାରିବ । ଏହା ସହ ଟେଟ୍ରାସାଇକ୍ଲିନ ମଲମ ପ୍ରଭାବିତ ସ୍ଥାନରେ ଲଗାଯାଏ । ଗୋଷ୍ଠୀ ଚିକିତ୍ସାରେ ଆଜିଥ୍ରୋମାଇସିନ ଚିକିତ୍ସା ମଲମ ଅପେକ୍ଷା ଅଧିକ ଉପକାରୀ ବୋଲି କୁହାଯାଏ, କିନ୍ତୁ ଏହାର କୌଣସି ସ୍ଥିର ପ୍ରମାଣ ନାହିଁ । ଅପରେଶନ ଆଖି ପତାରେ ଅପରେଶନ କରି ଆଖି ବାଳ ଡୋଳା ମଧ୍ୟରେ ସ୍ପର୍ଷ ନ କରିବା ନିମନ୍ତେ ପତାକୁ ସିଧା କରିଦିଆଯାଏ । ଏହି ଅପରେଶନ ପ୍ରାରମ୍ଭିକ ଅବସ୍ଥାରେ କଲେ ଭଲ, ଡେରି ହେଲେ ଅପରେଶନ ପରେ ସେହି ଅବସ୍ଥା ଆଉ ଥରେ ଲେଉଟିପାରେ । ସ୍ୱୟଂ ଚିକିତ୍ସା ମୂଖ ସର୍ବଦା ସଫା ରଖିବା ଆବଶ୍ୟକ । ନାକ ଓ ଆଖିରୁ ସ୍ରାବ ହେଉଥିବା ପିଲାମାନଙ୍କର ଅନ୍ୟମାନଙ୍କ ଅପେକ୍ଷା ଦୁଇଗୁଣ ଅଧିକ ଟ୍ରାକୋମା ସମ୍ଭାବନା ଥାଏ । ସମ୍ପୁର୍ଣ୍ଣ ସ୍ୱାସ୍ଥ୍ୟ ଶିକ୍ଷାଦ୍ୱାରା କେବଳ ମୁଁହ ସଫା ରଖିଲେ ପିଲାମାନଙ୍କର ରୋଗ ସମ୍ଭାବନା ଉଲ୍ଲେଖନୀୟ ଭାବରେ କମିଯାଏ । ରୋଗଗ୍ରସ୍ତ ଓ ରୋଗ ହୋଇଥିବା ପିଲାମାନଙ୍କର ମଧ୍ୟ ମୁହଁ ଧୋଇଲେ ପୁନଃ ରୋଗାକ୍ରାନ୍ତ ହେବା ସମ୍ଭାବନା ବହୁତ କମ୍ ହୁଏ ।
ରିଫାମ୍ପିସିନ/ଆଇସୋନିଆଜିଡ/ପାଇରାଜିନାମାଇଡ  (ଇଂରାଜୀ ଭାଷାରେ , ବା ) ଏକ ମିଶ୍ରିତ ଔଷଧ ଯାହା ଯକ୍ଷ୍ମା ରୋଗର ଚିକିତ୍ସାରେ ଦିଆଯାଏ  । ଏଥିରେ ସ୍ଥିରୀକୃତ ମାତ୍ରାର ମିଶ୍ରିତ ରିଫାମ୍ପିସିନ, ଆଇସୋନିଆଜିଡ ଓ ପାଇରାଜିନାମାଇଡ ଔଷଧମାନ ଥାଏ । ଏହି ମିଶ୍ରିତ ଔଷଧ ଏକ‌କ ଭାବରେ ବା ଅନ୍ୟାନ୍ୟ ଯକ୍ଷ୍ମାରୋଧୀ   ଔଷଧ ସ‌ହିତ ଦିଆଯାଇପାରେ । ପାଟିରେ ଏହି ଔଷଧ ଦିଆଯାଏ । ଏହି ମିଶ୍ରତ ଔଷଧରେ ଥିବା ପ୍ରତ୍ୟେକ ଔଷଧର ପ୍ରତିକ୍ରିୟା ହୋଇପାରେ । ଏଥିରେ ଅରୁଚି, ଅଇ, ଗଣ୍ଠି ଯନ୍ତ୍ରଣା, ଥକ୍କାଣ, କାଲୁଆ ଅନୁଭବ ଓ ଶାରୀରିକ ସମନ୍ୱୟ ଅଭାବ ହୋଇପାରେ । ସାଂଘାତିକ ପ୍ରତିକ୍ରିୟାଅରେ ଯକୃତ ସମସ୍ୟା   ହୋଇପାରେ । ପନ୍ଦର ବର୍ଷ ବୟସରୁ କମ ପିଲାଙ୍କୁ ଦେବା ଠିକ ନୁହେଁ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ସନ ୧୯୯୪ରେ ଡାକ୍ତରୀ ବ୍ୟବ‌ହାର ନିମନ୍ତେ ରିଫାମ୍ପିସିନ/ଆଇସୋନିଆଜିଡ/ପାଇରାଜିନାମାଇଡ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ପ୍ରାୟ ୩.୯୩ ଆମେରିକୀୟ ଡଲାର । ଇଂଲଣ୍ଡରେ ଏହାର ଏକ ମାସର ଚିକିତ୍ସା ଖର୍ଚ୍ଚ ପ୍ରାୟ ୩୯.୫୧ ପାଉଣ୍ଡ ।
ନିସ୍ଟାଟିନ୍, ବିକ୍ରୟ ନାମ ମାଇକୋସ୍ଟାଟିନ୍ ଏକ ପ୍ରକାର କବକରୋଧୀ ଔଷଧ । ବିଭିନ୍ନ କ୍ୟାଣ୍ଡିଡା କବକ ସଂକ୍ରମଣ ଯେପରିକି ଚର୍ମ ଡାଏପର ରାସ୍, କ୍ୟାଣ୍ଡିଡିଆସିସ ଥ୍ରସ୍, ଏସୋଫେଜିଆଲ କ୍ୟାଣ୍ଡିଡିଆସିସ ଓ ଯୋନୀ ଇଷ୍ଟ ସଂକ୍ରମଣ ନିମନ୍ତେ ଏହା ଦିଆଯାଏ । ସଙ୍କଟାପନ୍ନ ଲୋକଙ୍କୁ ଏହି ରୋଗ ପ୍ରତିରୋଧ ନିମନ୍ତେ ମଧ୍ୟ ଏହି ଔଷଧ ଦିଆଯାଏ । ନିସ୍ଟାଟିନ ପାଟିରେ, ଯୋନୀରେ ଦିଆଯାଏ ବା ଚର୍ମରେ ଲଗାଯାଏ । ଜଳାପୋଡ଼ା, ଗଲୁ ଓ ରାସ୍ ଇତ୍ୟାଦି ସାଧାରଣ ପାର୍ଶ୍ୱ ପ୍ରତିକ୍ରିୟା ଏହି ଔଷଧ ଯୋଗୁ ହୋଇପାରେ । ପାଟିରେ ନେଲେ ବାନ୍ତି ଓ ତରଳ ଝାଡ଼ା ହୋଇପାରେ । ଗର୍ଭାବସ୍ଥା ଥିଲେ ମଧ୍ୟ ଯୋନୀରେ ଲଗାଇବା ନିରାପଦ କିନ୍ତୁ ଓଷଧର ଅନ୍ୟ ଫର୍ମୁଲା ବିଷୟରେ ବିଶେଷ ଅନୁଶୀଳନ ହୋଇନାହିଁ । କବକର କୋଷିକାବରଣକୁ ଛିନ୍ନ କରି ଏହି ଔଷଧ କାର୍ଯ୍ୟକ୍ଷମ ହୁଏ । ସନ ୧୯୫୦ରେ ରାଚେଲ ଫୁଲର ବ୍ରାଉନ ଓ ଏଲିଜାବେଥ ଲି ହାଜେନ ଦ୍ୱୟ ଏହି ଔଷଧ ଆବିଷ୍କାର କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏକ ୩୦ ଗ୍ରାମ କ୍ରିମର ହୋଲାସେଲ ମୂଲ୍ୟ ୦.୭୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୨୫ ଡଲାରରୁ କମ୍ । ସ୍ଟ୍ରେପ୍ଟୋମାଇସେସ ନରସେ   ନାମକ ଜୀବାଣୁରୁ ଏହା ପ୍ରସ୍ତୁତ କରାଯାଏ ।
ଏକ ବା ଅଧିକ ବର୍ଣ୍ଣର ସଂଯୋଗରେ କଣ୍ଠ ଓ ତାଳୁ ଆଦିଦ୍ୱାରା ଉତ୍ପନ୍ନ ସ୍ୱତନ୍ତ୍ର ବ୍ୟକ୍ତ ଓ ସାର୍ଥକ ଧ୍ୱନି, ଯାହା ଶୁଣିବା ବ୍ୟକ୍ତିର ମନରେ ବିଶିଷ୍ଟ ପଦାର୍ଥ ବା ବ୍ୟକ୍ତି ଆଦିର ବୋଧ କରାଏ, ତାହାକୁ ଶବ୍ଦ ବୋଲାଯାଏ । ଓଡ଼ିଆ ଭାଷାରେ ବ୍ୟବହୃତ ହେଉଥିବା ଶବ୍ଦାବଳୀ ପାଞ୍ଚ ଶ୍ରେଣୀରେ ବିଭକ୍ତ, ଯଥା: ତତ୍ସମ, ଅର୍ଦ୍ଧତତ୍ସମ, ତଦ୍ଭବ, ଦେଶଜ ଓ ବୈଦେଶିକ । ତତ୍ସମ ଅର୍ଦ୍ଧତତ୍ସମ ତଦ୍ଭବ ଦେଶଜ ବୈଦେଶିକ ଅର୍ଥଗତ ପ୍ରତୀତି ଦୃଷ୍ଟିରୁ ଓଡ଼ିଆ ଶବ୍ଦଗୁଡ଼ିକୁ ମୁଖ୍ୟତଃ ତିନି ଭାଗରେ ବିଭକ୍ତ କରାଯାଏ ଯଥା: ରୂଢ଼ ଶବ୍ଦ, ଯୌଗିକ ଶବ୍ଦ ଓ ଯୋଗରୂଢ଼ ଶବ୍ଦ ।
ପଦ୍ମ ଚରଣ ହଇବୁରୁ  (ଜନ୍ମ: ୧୬ ଅକ୍ଟୋବର ୧୯୬୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ସ୍ୱାଧୀନ ପ୍ରାର୍ଥୀ ଭାବରେ କରଞ୍ଜିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ପଦ୍ମ ଚରଣ ହଇବୁରୁ ୧୯୬୨ ମସିହାର ଅକ୍ଟୋବର ମାସ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦାନନ୍ଦ ହଇବୁରୁ । ତାଙ୍କର ଶିକ୍ଷାଗତ ଯୋଗ୍ୟତା ଇତିହାସରେ ସ୍ନାତକୋତ୍ତର । ତାଙ୍କ ପତ୍ନୀଙ୍କ ନାମ ଯମୁନା ତ୍ରିୟା । ରାଜନୈତିକ ଜୀବନ ପଦ୍ମ ଚରଣ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ସ୍ୱାଧୀନ ପ୍ରାର୍ଥୀ ଭାବରେ କରଞ୍ଜିଆ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୫,୨୮୭ ଖଣ୍ଡ ଭୋଟ ପାଇ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପ୍ରାର୍ଥୀ ରଘୁନାଥ ହେମ୍ବ୍ରମଙ୍କୁ ୧୫,୬୪୮ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୨୦୦୦ ମସିହାରୁ ୨୦୦୪ ମସିହାଯାଏଁ କାର୍ଯ୍ୟ କରିଥିଲେ ।
ଶ୍ରୀ ଶ୍ରୀନିବାସ ପେରୁମଳ ମନ୍ଦିର ସିଙ୍ଗାପୁର ମହାନଗରର ଏକ ସର୍ବପୁରାତନ ମନ୍ଦିର । ଏକା ସେଠାରେ ଥିବା ସେରଙ୍ଗୁନ ରୋଡ ଅଞ୍ଚଳରେ  "ଲିଟିଲ ଇଣ୍ଡିଆ "  ନାମକ ଏକ ସ୍ଥାନରେ ଅବସ୍ଥିତ । ସେଠାରେ ସୁଉଛ ଗୋପୁରମ ବା ସ୍ତମ୍ଭରେ ଭଗବାନ ବିଷ୍ଣୁଙ୍କ ବିଭିନ୍ନ ଅବତାରର କ୍ଷୋଦିତ ଚିତ୍ର ସବୁ ରହିଛି । ମନ୍ଦିରଟି 1855 ମସିହାରେ ପ୍ରଥମେ ନିର୍ମିତ ହେଇଥିଲା ।ପ୍ରଥମ ମନ୍ଦିରଟି ସିଙ୍ଗାପୁରଠାରେ ରହୁଥିବା ଅରୁଣାଚଳ ପିଲାଇ, ଶ୍ରୀନବସ ପିଲାଇ ଇତ୍ୟାଦି କେତେକ ଭାରତୀୟ ବ୍ୟବସାୟୀ ଯାହାଙ୍କ ବ୍ରିଟିଶମାନଙ୍କ ଇସ୍ଟ ଇଣ୍ଡିଆ କମ୍ପାନୀ ସହ ଉତ୍ତମ ସମ୍ପର୍କ ଥିଲା , ସେମାନଙ୍କ ଉଦ୍ୟମରେ ନିର୍ମିତ ହେଇଥିଲା । ମନ୍ଦିରର ପୁନର୍ନିର୍ମାଣ ତେବେ ସେଠାରେ 20 ମିଟର ଉତ୍ଚ ସ୍ତମ୍ଭ 1966 ମସିହାରେ 300,000 ସିଙ୍ଗାପୁର ପାଉଣ୍ଡ ଅର୍ଥ ବ୍ୟୟରେ ନିର୍ମିତ ହେଇଥିଲା । ମନ୍ଦିରର ପାଞ୍ଚ-ସ୍ତରୀୟ ସ୍ଥାମା ବା ଗୋପୁରମକୁ ସିଙ୍ଗାପୁରକୁ ଯାଇ ସ୍ଥାୟୀ ଭାବରେ ବସବାସ କରିଥିବା ସଫଳ ବ୍ୟବସାୟୀ ଗୋବିନ୍ଦସ୍ୱାମୀ ପିଲାଇ ଦାନ କରିଥିଲେ । ସେ ଜଣେ ମହତ ଓ ପରୋପକାରୀ ବ୍ୟକ୍ତି ଭାବରେ ସେଠାରେ ପ୍ରସିଦ୍ଧ ଓ ତାଙ୍କର ବଂଶଧରମାନେ ମଧ୍ୟ ସେହି ପରମ୍ପରାକୁ ଅକ୍ଷୁର୍ଣ ରଖିଛନ୍ତି । ଚତୁପାର୍ଶ୍ୱ ସାଜସଜ୍ଜା ପେରୁମଳ ମନ୍ଦିରର ଚତୁପାର୍ଶ୍ୱ ଏକଦା ପୁଷ୍କରିଣୀ ଓ ଉଦ୍ୟାନ ଥିଲା । ମନ୍ଦିର ଭିତରକୁ ସେଠାରୁ ଏକ ଝରଣା ବହିଯଉଥିଲା । ଭକ୍ତମାନେ ସେଠାରେ ଉପାସନା ଆଗରୁ ପରିଷ୍କାର ହଉଥିଲେ ।ମନ୍ଦିର ଅଗଣାରେ ଏକ କୂପ ଥିଲା ଯଉଠାରେ ଝରଣାର ଜଳ ପଡୁଥିଲା । ସେଠାରେ ତୁଳାଷୀ ବୃକ୍ଷ ସବୁ ମଧ୍ୟ ରହିଛି । ନିର୍ମାଣ ଶୈଳୀ ପୁନର ଉନ୍ନତିକାରଣ ହେଇଥିବା ମନ୍ଦିରଟି ଦକ୍ଷିଣ ଭାରତୀୟ ସ୍ଥାପତ୍ୟ କଳା ହିସାବରେ ନିର୍ମିତ । ସେଠାରେ ଦକ୍ଷିଣ ଭାରତର ମନ୍ଦିର ମନକୁ ଥିବା ବିଭିନ୍ନ ଦେବା ଦେବୀଙ୍କ ପ୍ରତିକୃତି ପରି ସେଠାରେ ମଧ୍ୟ ମନ୍ଦିର ସାମ୍ନା ପାଟରେ ବିହୀନନା ଦେବା ଦେବୀ ମୂର୍ତି ରହିଛି । ମନ୍ଦିର ଭିତରେ ପେରୁମଳ ବା ଭଗବାନ ବିଷ୍ଣୁଙ୍କ ପ୍ରତିକୃତି ସହିତ ତାଙ୍କ ପତ୍ନୀ ଲକ୍ଷ୍ମୀ ଓ ଅଣ୍ଡଳ , ଗରୁଡଙ୍କ ମଧ୍ୟ ପ୍ରତିକୃତି ରହିଛି । ଏଠାରେ ଭଗବାନ ତାଙ୍କର ନୀଳ ବର୍ଣ ରୂପ ଧାରଣ କରିଥାନ୍ତି । ମନ୍ଦିର ଛାତ ଉପରେ ମଧ୍ୟ ସୌର ମଣ୍ଡଳର ନବଗ୍ରହ ଙ୍କ ବୃତ୍ତକାର ଚିତ୍ର ଶୋଭାପାଇଥାଏ । ବାର୍ଷିକ ପର୍ବ ପର୍ବାଣି ଏହି ମନ୍ଦିରରେ  "ଥାଇପୁସମ "  ପର୍ବ ବହୁ ଆଡମ୍ବରରେ ପାଳନ କରାଯାଇ ବହୁ ଭକ୍ତଙ୍କ ସମାଗମ ହେଇଥାଏ । ଏଠାରୁ ଭକ୍ତମାନେ ନୃତ୍ୟ କରିସାରି ତାଙ୍କ ରୋଡରେ ଥିବା ଅନନ୍ୟତମ ମନ୍ଦିର ଚେତ୍ତିଆର ମନ୍ଦିରକୁ ଯାଇଥାନ୍ତି । 1978 ମସିହାରେ ଏହି ମନ୍ଦିରକୁ ସିଙ୍ଗାପୁରର ଜାତୀୟ ଏଈତିହ ଭାବରେ ଘୋଷଣା କରାଯାଇଛି ।
ଆଲନ୍ଦି   :     ଭାରତୀୟ ରାଜ୍ୟ ମହାରାଷ୍ଟ୍ରର ଅଉନା ଜିଲ୍ଲାରେ ଏକ ମୁନସିପାଳ ସହର । ଏହା ହିନ୍ଦୁ ଧର୍ମ ପାଇଁ ଏକ ଧାର୍ମିକ ସ୍ଥଳ । ଏଠାରେ 13 ଶ ଶତାବ୍ଦୀର ମରାଠୀ ଭକ୍ତ ସନ୍ଥ ଧ୍ୟାନେଶ୍ୱରଙ୍କ ସମାଧି ରହିଛି । ଭୌଗୋଳିକ ଅବସ୍ଥିତି ଆନନ୍ଦିର ଭୌଗୋଳିକ ସ୍ଥିତି  18 40 37.42  73 53 47.76   ଠାରେ ଓ ଏହା ଇନ୍ଦ୍ରାୟଣୀ ନଦୀର ତଟରେ ପୁନେ ସହରଠାରୁ 25 କିଲୋମିଟର ଦୂରରେ ଅବଟୀଟ , ଏହା ସମୁଦ୍ରପତ୍ତନଠାରୁ 1,893 ଫୁଟ ଉପରେ ରହିଛି । ତୀର୍ଥ ଯାତ୍ରୀ କେନ୍ଦ୍ର ପ୍ରାଚୀନ ସନ୍ଥ ଧ୍ୟାନେଶ୍ୱର ହିନ୍ଦୁ ମହାପୁରାଣ ଭଗବତ ଗୀତାକୁ ମରାଠୀ ଭାଷାରେ ଅନୁବାଦ କଳା ପରେ ମହାସମାଧି ଲାଭ କଲେ ।ତାଙ୍କ ସମ୍ମାନରେ ତାଙ୍କ ସମାଧି ସ୍ଥଳରେ ଏକ ମନ୍ଦିର ନିର୍ମାଣ କରାଗଲା । ଏଠାକୁ ବହୁ ସଂଖ୍ୟାରେ ଭକ୍ତ ଆଗମନ କରନ୍ତି ଓ ସେଠାରେ ପ୍ରତି ମାସର କୃଷ୍ଣ ପକ୍ଷୀ ଏକାଦଶୀ ଦିନ ଏଠାରେ ସ୍ୱତନ୍ତ୍ର ଆରାଧନା ହେଇଥାଏ ଓ ବିଶେଷ ସଂଖ୍ୟାରେ ଭକ୍ତ ଙ୍କ ସମାଗମ ହେଇଥାଏ । ଜେଷ୍ଠ ମାସରେ ଏଠାରେ ସନ୍ଥ ଧନେଶ୍ୱରଙ୍କ କଠଉକୁ ପାଳଙ୍କିରେ ବହନ କରି ଭକ୍ତ ଗଣ ଶୋଭାଯାତ୍ରା କରି ଆଳନ୍ଦିଠାରୁ ପାନ୍ଧରପୁରକୁ ଆଶାଢି ଏକାଦଶୀ ଦିନ ଯାଇଥାନ୍ତି । ଏଥିରେ ସହସ୍ରାଧିକ ଭକ୍ତ ସାମିଲ ହୁଅନ୍ତି ଓ 150 କିଲୋମିଟର ପଥ ପଦ ଯାତ୍ରାରେ ଅନେକ ଦିନ ଧରି ଯାଇଥାନ୍ତି । .. ଏଠାରେ କରତିକ ଭଦ୍ୟ ଏକାଦଶୀ  ( କରତିକ ମାସର କୃଷ୍ଣ ଏକାଦଶୀ )ରେ ମଧ୍ୟ ଏକ ମେଳା ହେଇଥାଏ  । ଏହି ଅବସରରେ ଅନେକ ଅଞ୍ଚଳରୁ ଭକ୍ତ ଗଣ ଏହି ସ୍ଥାନକୁ ଆସି ରହିଥାନ୍ତି । ଇନ୍ଦ୍ରାୟଣୀ ନଦୀରେ ଭକ୍ତମାନେ ବୁଡ ପକେଇବା ଅତ୍ୟନ୍ତ ପୂର୍ଣ ବୋଲି ସମସ୍ତଙ୍କ ଧାରଣା । ତେବେ ନିକଟସ୍ଥ ଅଞ୍ଚଳରୁ ବତ୍ଜ୍ୟାବସ୍ତୁ ଓ ଜଳ ଏହି ନଦୀରେ ପଡୁଥିବାରୁ ତାହାର ଜଳ ଅପରିଷ୍କାର ହେଇଯାଇଥାଏ । . ଆଳନ୍ଦି ମନ୍ଦିର ବ୍ଯତୀତ ଏହି ଅଞ୍ଚଳରେ ଆହୁରି ଅନେକ ତୀର୍ଥ ସ୍ଥାନ ରହିଥିବାରୁ ଭକ୍ତଗଣ ସେ ସବୁ ମଧ୍ୟ ଦର୍ଶନା କରିପାରନ୍ତି । ଇନ୍ଦ୍ରାୟଣୀ ନଦୀ ଘାଟ ରାମ ମନ୍ଦିର ଲକ୍ଷ୍ମୀ ନାରାୟଣ ମନ୍ଦିର ଭିତାଲା -ରଖୁମୟ ମନ୍ଦିର ଧନେଶ୍ୱର ମନ୍ଦିର  ( ଆଧୁନିକ ) ନରସିଂହ ମଠ ଶ୍ରୀ ଗଜାନନ ମହାରାଜ ମଦିର କମ୍ପ୍ଲେକ୍ସ ସନ୍ଥ ଜଳାରାମ ମନ୍ଦିର ଜନସଂଖ୍ୟା 2011 ମସିହା ଜନଗଣନା ଅନୁସାରେ ଆଳନ୍ଦିର ଜନସଂଖ୍ୟା 28,576 ଥିଲା  । ଏହା ମଧ୍ୟରୁ ପୁରୁଷ ସଂଖ୍ୟା 56 % ଓ ମହିଳା ସଂଖ୍ୟା 44 % ଥିଲା । ସାକ୍ଷ୍ୟରତା ହାର 73 % ରହିଥିଲା । 6 ବର୍ଷରୁ କମ ସଂଖ୍ୟା 13 % ଥିବା ବେଳେ ସହରରେ ସବୁ ପ୍ରକାର ଜାତିର ଅଧିବାସୀରହିଥିଲେ । ଅର୍ଥନୈତିକ ଅବସ୍ଥା ତୀର୍ଥ ତଥା ପର୍ଯ୍ୟଟନ ସ୍ଥଳୀ ହେଇଥିବାରୁ ଏଠାରେ ବହୁ ସଂଖ୍ୟାରେ ଲୋକ ତୀର୍ଥ ଓ ପର୍ଯ୍ୟଟନ ସମ୍ପର୍କିତ ବ୍ୟବସାୟରେ ରହିଥାନ୍ତି । ଯାତ୍ରୀ ଗମନାଗମନ , ରହଣି , ପୂଜା ସାମଗ୍ରୀ ଯୋଗାଣ ପାଇଁ ଅନେକ ବ୍ୟବଶାୟୀ ରହିଥାନ୍ତି । ଏହି ଅଞ୍ଚଳରେ କୃଷି ମଧ୍ୟ ଏକ ମୁଖ୍ୟ ଜୀବିକା । ତେଇଳବୀଜ ଉତ୍ପାଦନରେ ଏହି ସହର ଏକ ପ୍ରମୁଖ ଅଂଶ ଗ୍ରହଣ କରେ । ପୁନେ ସହରର ନିକଟବରତି ହେଇଥିବାରୁ ଗମନ ଗମନର ପର୍ଯ୍ୟାପ୍ତ ସୁବିଧା ରହିଥାଏ ।
ଫିନାଷ୍ଟେରାଇଡ, ଅନ୍ୟମାନଙ୍କ ମଧ୍ୟରେ ବିକ୍ରୟ ନାମ ପ୍ରୋସ୍କାର ଏବଂ ପ୍ରୋପେସିଆ, ଏକ ଔଷଧ ଯାହା ମୁଖ୍ୟତଃ ପୁରୁଷମାନଙ୍କ ମଧ୍ୟରେ ବର୍ଦ୍ଧିତ ପ୍ରୋଷ୍ଟେଟ୍ କିମ୍ବା କେଶହାନୀ ପାଇଁ ବ୍ୟବହୃତ ହୁଏ  ଏହା ମହିଳାମାନଙ୍କର ଅତ୍ୟଧିକ କେଶ ବୃଦ୍ଧି ପାଇଁ ଏବଂ ଟ୍ରାନ୍ସଜେଣ୍ଡର ମହିଳାଙ୍କର ହରମୋନ ଥେରାପିର ଏକ ଅଂଶ ଭାବରେ ମଧ୍ୟ ବ୍ୟବହାର କରାଯାଇପାରିବ  ଏହା ପାଟିରେ ଦିଆଯାଏ  ଫିନଷ୍ଟେରାଇଡର ପାର୍ଶ୍ୱ ପ୍ରତିକ୍ରିୟା ଅତି ବିରଳ, ତଥାପି କେତେକ ପୁରୁଷଙ୍କର ଯୌନ ଅସୁବିଧା, ଅବସାଦ ଏବଂ ସ୍ତନ ବୃଦ୍ଧି ଇପାରେ  କେତେକ ପୁରୁଷଙ୍କଠାରେ ଔଷଧ ବନ୍ଦ କରିବା ପରେ ମଧ୍ୟ ଯୌନ ଅସୁବିଧା ହୋଇପାରେ  ଏହା କେତେକ ପ୍ରକାରରପ୍ରୋଷ୍ଟେଟ କ୍ୟାନସରର ଆଶଙ୍କା ମଧ୍ୟ ବୃଦ୍ଧି କରିପାରେ  ଫିନାଷ୍ଟେରାଇଡ ହେଉଛି ୫ -ରିଡକ୍ଟେଜ ଇନହିବିଟର ଶ୍ରେଣୀର ଏକ ଔଷଧ ଏବଂ ସେଥିପାଇଁ ଏକ ଆଣ୍ଟିଆଣ୍ଡ୍ରୋଜେନ  ପ୍ରୋଷ୍ଟେଟ ଗ୍ରନ୍ଥି ଓ ସ୍କାଲ୍ପରେ ଏହା ଡିହାଇଡ୍ରୋଟେଷ୍ଟୋଷ୍ଟିରନ   ମାତ୍ରା ପ୍ରାୟ ୭୦% କମ୍ କରି ଏହା କାର୍ଯ୍ୟକ୍ଷମ ହୁଏ  ଫିନଷ୍ଟେରାଇଡ ୧୯୮୪ ମସିହାରେ ପେଟେଣ୍ଟ୍ ହୋଇଥିଲା ଏବଂ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା ୧୯୯୨ ମସିହାରେ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଏହା ମହଙ୍ଗା ନୁହେଁ  ଯୁକ୍ତରାଜ୍ୟରେ ଏକ ମାସ ଯୋଗାଣ ୨୦୧୯ ସୁଦ୍ଧା ପ୍ରତି ମାସରେ ୦.୯୦ ପା‌ଉଣ୍ଡ ଖର୍ଚ୍ଚ ହୋଇଥାଏ  ଯୁକ୍ତରାଷ୍ଟ୍ରରେ, ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୨.୩୦ ଡଲାର ଅଟେ  ୨୦୧୭ ରେ, ଏହା ଯୁକ୍ତରାଷ୍ଟ୍ରରେ ୮୬ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ନଅ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ରେସଲିଜୁମାବ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ସିନକେୟାର ବ୍ରାଣ୍ଡ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ଅନିୟନ୍ତ୍ରିତ ଇଓସିନୋଫିଲିକ ଆଜମା ପାଇଁ ବ୍ୟବହୃତ ହୋଇଥାଏ  । ଏହା ଏକ ଶିରାରେ ଇଞ୍ଜେକସନ ଆକାରରେ ବ୍ୟବହୃତ ହୁଏ । ସ୍କଟଲ୍ୟାଣ୍ଡରେ ଖର୍ଚ୍ଚ ଅନୁପାତରେ ଲାଭର ଅଭାବ ହେତୁ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜିକ ନାକ ପ୍ରଦାହ, ଅଣନିଶ୍ୱାସ ଏବଂ ମାଂସପେଶୀ ନଷ୍ଟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କର୍କଟ ଏବଂ ଆନାଫାଇଲକସିସ ଅନ୍ତର୍ଭୁକ୍ତ ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲୁକିନ୍ -୫  (ଆଇଏଲ୍ -୫) ସ‌ହିତ ସଂଲଗ୍ନ ହୋଇ ତାକୁ ଅବରୋଧ କରେ  । ୨୦୧୬ ରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରେସଲିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ୧୦୦ ମିଗ୍ରା ଭାଏଲର ମୂଲ୍ୟ ପ୍ରାୟ ୧୦୫୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୫୦୦ ଡଲାର ଅଟେ ।
ଅର୍ଧନାରୀଶ୍ୱର ହିନ୍ଦୁ ଦେବତା ଶିବ ଏବଂ ପାର୍ବତୀଙ୍କ  (ଦେବୀ, ଶକ୍ତି ଏବଂ ଉମା ଭାବରେ ମଧ୍ୟ ଜଣା) ଏକ ମିଶ୍ରିତ ଉଭୟ ନାରୀ ପୁରୁଷ ଥିବା ରୂପ  । ଅର୍ଧନାରୀଶ୍ୱର ରୂପକୁ ଅଧା ପୁରୁଷ ଏବଂ ଅଧା ମହିଳା ଭାବରେ ଚିତ୍ରିତ କରାଯାଇଛି ଓ ସମାନ ଭାବରେ ମଝିରେ ବିଭାଜନ କରାଯାଇଛି । ଡାହାଣ ଅଧା ସାଧାରଣତଃ ପୁରୁଷ ଭାବେ ଶିବ ଓ ତାହା ତାଙ୍କର ପାରମ୍ପାରିକ ଗୁଣକୁ ଚିତ୍ରଣ କରେ । ଅର୍ଧନାରୀଶ୍ୱର ମୂର୍ତ୍ତିସବୁ ପ୍ରଥମ ଶତାବ୍ଦୀରୁ ଆରମ୍ଭ କରି କୁଶାଣ ଶାସନ କାଳ ପର୍ଯ୍ୟନ୍ତ ମିଳିଥିଲା । ଏହାର ସଂକେତକଳା ବିକଶିତ ହୋଇ ଗୁପ୍ତ ଯୁଗରେ ସିଦ୍ଧ ହୋଇଥିଲା । ପୁରାଣ ଓ ବିଭିନ୍ନ ପ୍ରତିମାନ୍ୟାସ ଚୁକ୍ତି ଅର୍ଧନାରୀଶ୍ୱରର ପୁରାଣ ଏବଂ ସଂକେତକଳା ବିଷୟରେ ଉଲ୍ଲେଖ କରିଛନ୍ତି । ଅର୍ଧନାରୀଶ୍ୱର ସମଗ୍ର ଭାରତର ଅଧିକାଂଶ ଶିବ ମନ୍ଦିରରେ ଏକ ଲୋକପ୍ରିୟ ପ୍ରତିମାନ୍ୟାସ ରୂପରେ ରହିଛି । ତେବେ ଖୁବ କମ ମନ୍ଦିର କେବଳ ଏହି ଦେବତାଙ୍କ ପାଇଁ ସମର୍ପିତ । ଅର୍ଧନାରୀଶ୍ୱର ବ୍ରହ୍ମାଣ୍ଡର ପୁରୁଷ ଏବଂ ନାରୀ ଶକ୍ତିର  (ପୁରୁଷ ଓ ପ୍ରକୃତି) ସଂଶ୍ଲେଷଣକୁ ପ୍ରତିନିଧିତ୍ୱ କରେ  । କିଛି ବ୍ୟାଖ୍ୟା ଅନୁସାରେ ଏହା ଇଶ୍ୱରଙ୍କ ମହିଳା ନୀତି ଶକ୍ତି କିପରି ତାଙ୍କର ପୁରୁଷ ନୀତି ଶିବଠାରୁ ଅଭିନ୍ନ ତାହା ସୂଚୀତ କରିଥାଏ । ଆଉ ଏକ ଦୃଷ୍ଟିକୋଣ ଅନୁସାରେ ଅର୍ଧନାରୀଶ୍ୱର ଶିବଙ୍କ ସର୍ବବ୍ୟାପକ ପ୍ରକୃତିର ପ୍ରତୀକ । ପ୍ରତିମାନ୍ୟାସ ୧୬ଶ ଶତାବ୍ଦୀର ସଂକେତକଳା କାର୍ଯ୍ୟ ଅଧିକାଂଶ ଦକ୍ଷିଣ ଭାରତରେ ରଚିତ ଶିଳ୍ପରତ୍ନ, ମତ୍ସ୍ୟ ପୁରାଣ ଏବଂ ଆଗମ ପାଠ୍ୟରେ  (ଯଥା ଅଂଶୂମଦଭେଦଗମ, କାମିକାଗମ, ସୁପ୍ରେଦାଗମ ଏବଂ କରଣଗମ) ଅର୍ଧନାରୀଶ୍ୱରର ପ୍ରତିମାନ୍ୟାସ ବର୍ଣ୍ଣନା କରିଛନ୍ତି  । ଶରୀରର ଡାହାଣ ଉଚ୍ଚ ପାର୍ଶ୍ୱ ସାଧାରଣତଃ ପୁରୁଷ ଶିବ ଏବଂ ବାମ ହେଉଛି ମହିଳା ପାର୍ବତୀ । ଶକ୍ତି ପଥରେକିଛି ବିରଳ ଚିତ୍ରରେ ନାରୀକୁ ପ୍ରଭାବଶାଳୀ କରି ଡାହାଣ ପାର୍ଶ୍ୱରେ ରଖାଯାଇଥାଏ । ପ୍ରତିମାରେ ସାଧାରଣତଃ ଚାରି, ତିନି କିମ୍ବା ଦୁଇଟି ବାହୁ ରହିଥିଲେ ମଧ୍ୟ କ୍ୱଚିତ ଆଠଟି ବାହୁ ସହିତ ଚିତ୍ରିତ ମଧ୍ୟ କରାଯାଇଥାଏ । ତିନୋଟି ବାହୁ କ୍ଷେତ୍ରରେ ପାର୍ବତୀ ପାର୍ଶ୍ୱରେ କେବଳ ଗୋଟିଏ ବାହୁ ଅଛି, ଯାହା ମୂର୍ତ୍ତିରେ କମ ଭୂମିକାକୁ ପ୍ରଦର୍ଶନ କରିଥାଏ ।
ଗୋବିନ୍ଦ ତେଜଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆକଥାଚିତ୍ର ଗାରେ ସିନ୍ଦୂର ଧାରେ ଲୁହ ୨୦୦୨ ମସିହାରେ ମୁକ୍ତିଲାଭ କରିଥିଲା । ଚଳଚ୍ଚିତ୍ରଟି ବିଭୂତି ପଟ୍ଟନାୟକଙ୍କ ଉପନ୍ୟାସ  "ଧୂଳିଘର"  ଉପରେ ପର୍ଯ୍ୟବସିତ ।
ଦ୍ୱିତୀୟ ବିଶ୍ୱଯୁଦ୍ଧ  (ବିଶ୍ୱଯୁଦ୍ଧ ୨2) ଏକ ବିଶାଳ ଧରଣର ଯୁଦ୍ଧ ଥିଲା ଯାହା ୧୯୩୯ରୁ ୧୯୪୫ ଯାଏଁ ଚାଲିଥିଲା  ଯଦିଓ ସମ୍ପର୍କିତ ସଂଘର୍ଷ ଗୁଡ଼ିକ କିଛି ବର୍ଷ ଆଗରୁ ଚାଲିଥିଲା  । ଏଥିରେ ପୃଥିବୀର ସର୍ବବୃହତ ଶକ୍ତିମାନଙ୍କୁ ମିଶାଇ ପ୍ରାୟ ଅଧିକାଂଶ ଦେଶ ଭଗ ନେଇଥିଲେ । ଏଥିରେ ଭାଗ ନେଇଥିବା ଦୁଇ ସାମରିକ ପକ୍ଷ ଥିଲେ ମିତ୍ର ଶକ୍ତି   ଓ କେନ୍ଦ୍ର ଶକ୍ତି   । ଏହା ପୃଥିବୀର ଜ୍ଞାତ ଇତିହାସରେ ସବୁଠୁ ବଡ଼ ଯୁଦ୍ଧ ଥିଲା ଓ ଏଥିରେ ୩୦ରୁ ଊର୍ଦ୍ଧ୍ୱ ଦେଶର ୧୦ କୋଟିରୁ ଅଧିକ ବ୍ୟକ୍ତି ସିଧାସଳଖ ସଂପୃକ୍ତ ହୋ‍ଇଥିଲେ । ଏହା ଏପରି ଭୀଷଣ ଥିଲା ଯେ ସଂପୃକ୍ତ ଦେଶ ଗୁଡ଼ିକ ନିଜର ପୂର୍ଣ୍ଣ ଅର୍ଥନୈତିକ, ଔଦ୍ୟୋଗିକ ଓ ବୈଜ୍ଞାନିକ ଶକ୍ତିକୁ ଏଥିରେ ବାଜି ଲଗେଇ ଦେଇ ଥିଲେ । ଏଥିରେ ବହୁ ସଂଖ୍ୟକ ନାଗରିକ ପ୍ରାଣ ହରାଇଥିଲେ ଯେଉଁଥିରେ ହଲୋକାଉଷ୍ଟ ଘଟଣା  (ଯେଉଁଥିରେ ପ୍ରାୟ ୧କୋଟି ୧୦ ଲକ୍ଷ ଲୋକ ମରିଥିଲେ) ସାମିଲ ଥିଲା  । ଶିଳ୍ପାଞ୍ଚଳ ଓ ମୁଖ୍ୟ ଜନବହୁଳ ସହର ଗୁଡ଼ିକ ଉପରେ ଗୋଳାବର୍ଷଣ ଯୋଗୁଁ ୧୦ ଲକ୍ଷ ଲୋକ ପ୍ରାଣ ହରାଇଥିଲେ । ଏହି ଯୁଦ୍ଧରେ ପ୍ରଥମ କରି ହିରୋଶିମା ଓ ନାଗାସାକି ସହର ଦ୍ୱୟ ଉପରେ ପରମାଣୁ ବୋମା ପକାଯାଇଥିଲା ଓ ଏଥିରେ ୫ରୁ ୮.୫ କୋଟି ନିରୀହ ଲୋକ ମୃତ୍ୟୁବରଣ କରିଥିଲେ । ଏଣୁ ଏହି ଯୁଦ୍ଧ ଇତିହାସ ପୃଷ୍ଠାରେ ଚିରଦିନ ପାଇଁ କଳା ଅକ୍ଷରରେ ଲିପିବଦ୍ଧ ରହିବ ।
ସନ୍ନିହିତ ସରୋବର, ଭାରତୀୟ ରାଜ୍ୟ ହରିୟଣାର କୁରୁକ୍ଷେତ୍ର ଜିଲ୍ଲାର ଥାନେଶ୍ୱବରଠାରେ ଅବସ୍ଥିତ ଥିବା ଏକ ପବିତ୍ର ହ୍ରଦ । ଏହା 7ଟି ପବିତ୍ର ସରସ୍ୱତୀ ଧାରାର ମିଳନ ସ୍ଥଳ ଥିଲା ବୋଲି ବିଶ୍ୱାସ କରାଯାଇଥାଏ । ଜଣ ବିଶ୍ୱାସ ଅନୁସାରେ ଏହାର ଜଳରେ ଅମାବାସ୍ୟା ରାତ୍ରରେ ବା ଗ୍ରହଣ ପଡିବା ଦିନ ଗ୍ରହଣ ପରେ ବୁଡ ପକେଇଲେ ଅଶ୍ୱମେଧ ଯଜ୍ଞ କରିବାର ପୂଣ୍ୟ ମିଳିଥାଏ । ଏଠାରେ ସ୍ନାନ କାଲେ ମନକୁ ଶାନ୍ତି ମିଳିଥାଏ । ଏଠାକୁ ଅନେକେ ପୂର୍ବପୁରୁଷ ମାନଙ୍କୁ ପିଣ୍ଡ ଦାନ ପାଇଁ ଆସିଥାନ୍ତି । ଏହି ସରବର ତଟ ନିକଟରେ ଭଗବାନ ବିଷ୍ଣୁ , ଧ୍ରୁବ ନାରାୟଣ , ଲକ୍ଷ୍ମୀ ନାରାୟଣ , ଧ୍ରୁବ ଭାଗଟା , ଶ୍ରୀ ହନୁମାନ ଦେବୀ ଦୂର୍ଗାଙ୍କ ପାଇଁ ଚୂଡର ଦେବାସ୍ଥାନ ସବୁ ନିର୍ମିତ ହୋଇଛି । ଏଠାରେ ଭଗବାନ ବିଷ୍ଣୁ ଅବସ୍ଥାନ କରୁଥିଲେ ବୋଲି ବିଶ୍ୱାସ କରାଯାଏ । ଏହାର ଭୌଗୋଳିକ ଅବସ୍ଥିତି 29  57 ' 60 " 76  50 ' 08 ଠାରେ ।
ବାଲିମେଳା ଜଳଭଣ୍ଡାର, ଭାରତୀୟ ରାଜ୍ୟ ଓଡ଼ିଶାର ମାଲକାନଗିରି ଜିଲ୍ଲାର ସିଲେରୁ ନଦୀ ଉପରେ ନିର୍ମିତ ଏକ ଜଳଭଣ୍ଡାର । ସିଲେରୁ ନଦୀ ଗୋଦାବରୀ ନଦୀର ଏକ ଉପନଦୀ । ବାଲିମେଳ ଜଳଭଣ୍ଡାରର ଜଳ ଧାରଣ କ୍ଷ୍ୟମତା ୩୬୧୦ ମିଲିୟନ ଘନା ମିଟର । ଆନ୍ଧ୍ରପ୍ରଦେଶ ଓ ଓଡ଼ିଶା ରାଜ୍ୟ ସହ ସମଭାଗିତା ଭିତ୍ତିରେ ସିଲେରୁ ନଦୀର ଜଳକୁ ବଣ୍ଟନ କରିବା ପାଇଁ ବୁଝାମଣା କରାଯାଇ ଏହି ଜଳଭଣ୍ଡାର ନିର୍ମିତ ହେଇଥିଲା । ଏଥିରୁ ନିଜ ଭାଗ ଜଳକୁ ପୋଟେରୁ ଅଞ୍ଚଳକୁ ଆଣି ଓଡ଼ିଶା ପୋଟେରୁ ଜଳବିଦ୍ୟୁତ ପ୍ରକଳ୍ପ ନିର୍ମାଣ କରିବା ସହ ୩୬୦ ମେଗା ୱାଟ ଶକ୍ତି ଉତ୍ପାଦନ କରୁଛି । ବାଲିମେଳାରୁ ଅଣା ଯାଇଥିବା ପୋଟେରୁ ଜଳାଧାରରେ ସୁରୁଳିକୋଣ୍ଡାଠାରେ ଏକ ବରେଜ ନିର୍ମାଣ କରି ଦୁଇଟି କେନାଲ ଜରିଆରେ ବାଲିମେଳା ଶକ୍ତି ଉତ୍ପାଦନ କେନ୍ଦ୍ରରୁ ନିର୍ଗତ ଜଳକୁ ଜଳସେଚନ ପାଇଁ ବ୍ୟବହାର କରାଯାଉଛି । ତମଶା ମୁଖ୍ୟ କେନାଲ ଓ ଗୋମ୍କୋକୋଣ୍ଡା ମୁଖ୍ୟ କେନାଲ ନାମରେ ଏହି ଦୁଇ କେନାଲଦ୍ୱାରା ମାଲକାନଗିତି ଜିଲ୍ଲାର ଚାଷ ଜମିରେ ଜଳସେଚନ ହେଇଥାଏ । ଏହା ଏହି ଅଞ୍ଚଳର ଅର୍ଥନୈତିକ ଉନ୍ନତି ଦିଗରେ ବହୁଳ ସହାୟତା ପ୍ରଦାନ କରି ଆସୁଛି । ବାଲିମେଳା ଜଳବିଦ୍ୟୁତ କେନ୍ଦ୍ରର ବିଦ୍ୟୁତ ଉତ୍ପାଦନ କ୍ଷ୍ୟମତାକୁ ମଧ୍ୟ ଆଉ ଦୁଇଟି ୭୫ ମେଗାୱାଟ ଶକ୍ତି ବିଶିଷ୍ଟ ଏକକ ସ୍ଥାପନ କରି ଏହାର ସମୁଦାଯ ଶକ୍ତି ଉତ୍ପାଦନକୁ ୫୧୦ ମେଗା ୱାଟକୁ ବୃଦ୍ଧି କରାଯିବାର ଯୋଜନା କରାଯାଇଛି । ବାଲିମେଳା ପ୍ରକଳ୍ପରୁ ଆନ୍ଧ୍ର ପ୍ରଦେଶର ଅଂଶ ଜଳକୁ ଛଡା ଯାଇ ତାହାଦ୍ୱାରା ଡୋଙ୍କାରାଇଠାରେ ଅପର ସିଲେରୁ ଓ ତଳ ମୁଣ୍ଡରେ ଲୋଅର ସିଲେରୁ ନାମକ ଜଳବିଦ୍ୟୁତ ପ୍ରକଳ୍ପ ସ୍ଥାପନ ହେଇ ନିର୍ଗତ ଜଳକୁ ଜଳସେଚନ ପାଇଁ ବ୍ୟବହାର କରାଯାଇଥାଏ । ଅନ୍ତ-ରାଜ୍ୟ ଜଳବିବାଦ ବାଲିମେଳା ତଳ ମୁଣ୍ଡରେ ଆନ୍ଧ୍ର ପ୍ରଦେଶଦ୍ୱାରା ନିର୍ମିତ ହେବାକୁ ଥିବା ୩୦ ମେଗା ୱାଟ ଶକ୍ତି କେନ୍ଦ୍ରକୁ ନେଇ ଓଡ଼ିଶା ଓ ଆନ୍ଧ୍ରପ୍ରଦେଶ ମଧ୍ୟରେ ବିବାଦର ସୂତ୍ରପାତ ହେଇଛି । ଯଦିଓ ଏହା ରାଜିନାମାରେ ରହିଥିଲା , ତେବେ ଏହାର କିଛି ଅଂଶ ଓଡ଼ିଶାର ଜାଗା ବିପନ୍ନ ହାଉଥିବାରୁ ଓଡ଼ିଶା ସରକାର ତାହାର ପ୍ରତିବାଦ କରିଛନ୍ତି । ଏହା ବ୍ଯତୀତ କୋଲବ ନଦୀ ଜଳକୁ ସିଲେରୁ ପ୍ରକଳ୍ପକୁ ଅଣା ଯାଇ ତାହାଦ୍ୱାରା ଅଧିକ ଜଳବିଦ୍ୟୁତ ଓ ଜଳସେଚନ କରାଯିବାର ଯୋଜନା ମଧ୍ୟ ଏହି ଅଞ୍ଚଳ ବିବାଦ ହେତୁ ସ୍ଥାଣୁ ଅବସ୍ଥାରେ ରହିଛି ।
ଛତାବର, ଭାରତୀୟ ରାଜ୍ୟ ଓଡ଼ିଶାର ସମ୍ବଲପୁର ଜିଲ୍ଲାର ମନେଶ୍ୱର ବ୍ଲକର ଏକ ଗ୍ରାମ । ଏହା ଜିଲ୍ଲା ମୁଖ୍ୟାଳୟରୁ ପ୍ରାୟ 15 କିଲୋମିଟର ଦୁରବର୍ତୀ । ଏହାର ଚତୁର୍ଦିଗରେ ପର୍ବତ ଓ ସବୁଜିମାରେ ପରିପୂର୍ଣ । ଏଠାରେ ନିକଟରେ ସମ୍ବଲପୁର   କଟକ ରାଜପଥ ଓ ସମ୍ବଲପୁର- ଭୁବନେଶ୍ୱର ରେଳପଥ ଯାଇଛି । ଏଠାକାର ଅଧିବାସୀମାନେ ସମ୍ବଲପୁରୀକୁ କଥିତ ଭାଷା ଭାବରେ ବ୍ୟବହାର କରିଥାନ୍ତି । ଏହା ନିକଟସ୍ଥ ଅଞ୍ଚଳ ପାଇଁ ଏକ ବ୍ଯବସାୟିକ କେନ୍ଦ୍ର । ଭୌଗୋଳିକ ଅବସ୍ଥିତି ଏହି ସହର ମହାନଦୀ ତୀରରେ ଅବସ୍ଥିତ । ଜଗନ୍ନାଥ ମନ୍ଦିର ରାମ ମନ୍ଦିର ହନୁମାନ ମନ୍ଦିର ସମଲେଶ୍ୱରୀ ମନ୍ଦିର ନୂଆଖାଇ ଏଠାରେ ମୁଖ୍ୟ ପର୍ବ । ଜନସଂଖ୍ୟା ଏଠାରେ 2011 ମସିହା ଜନଗଣନା ଅନୁସାରେ ଲୋକସଂଖ୍ୟା 364 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 179 ଥିବା ସ୍ଥଳେ ମହିଳା ସଂଖ୍ୟା 185 ଥିଲା । ଏଠାରେ ସାକ୍ଷ୍ୟରତା ହାର 77.43% ରହିଥିଲା , ଯାହା ଜାତୀୟ ହାରଠାରୁ ଅଧିକ । ଏଠାରେ ପୁରୁଷ ସାକ୍ଷ୍ୟରତା ହାର 89.38 % ଥିବା ବେଳେ ମହିଳା ସାକ୍ଷ୍ୟରତା ହାର65.41 % ଥିଲା । 6 ବର୍ଷରୁ କମ ଆବାଦୀ12.36 % ଥିଲା ଶିକ୍ଷା ଏଠାରେ ପିଲାଙ୍କ ପାଇଁ ସ୍କୁଲ ସ୍ତରୀୟ ଶିକ୍ଷାର ବ୍ୟବସ୍ଥା ଅରହିଛି ।
ଏଞ୍ଜେଲା ଦୋରଥୀଆ ମେର୍କେଲ  ( : ),   : [  ]  ; (ଜନ୍ମ ୧୭ ଜୁଲାଇ,୧୯୫୪)ଜଣେ ଜର୍ମାନ ରାଜନେତ୍ରୀ ଯିଏକି ଏବେ ଜର୍ମାନର ଚାନ୍ସେଲୋର ଅଛନ୍ତି । ସେ କ୍ରିସ୍ଟିଆନ୍ନ ଡେମୋକ୍ରାଟିକ୍ ସଙ୍ଘର ଅଧିନୟ ନେଇଛନ୍ତି। ସେ ଜଣେ ପୂର୍ବୋକ୍ତ ଅନୁସନ୍ଧାନ ବୈଜ୍ଞାନିକ ,ଏହା ସହ ସେ ଭୌତିକ ରାସାୟନିକ ବିଜ୍ଞାନରେ ଡାକ୍ତରୀ ଡିଗ୍ରୀ ହାସଲ କରିଛନ୍ତି।୧୯୮୯ ମସିହା ବିପ୍ଳବ ଜାଗ୍ରତ ହେଉଥିବା ସମୟରେ ମେର୍କେଲ ରାଜନୀତିରେ ଆସିଥିଲେ ,ଓ ୧୯୯୦ରେ ପ୍ରଥମ ନିର୍ବାଚିତ ହୋଇଥିବା ଇଷ୍ଟ ଜର୍ମାନର ପ୍ରବକ୍ତା ଭାବେ ଯୋଗ ଦେଇଥିଲେ। ପରେ ମେର୍କେଲ ଚାନ୍ସେଲୋର ହେଲ୍ମଣ୍ଟ କୋଲ୍ଙ୍କଦ୍ୱାରା ୧୯୯୧ରେ  'ନାରୀ ଏବଂ ଯୁବ ଶକ୍ତି' ର ମନ୍ତ୍ରୀ ରୂପେ ଦାୟିତ୍ୱ ପାୟୀଥିଲେ। ତାଙ୍କ ଦଳ ୧୯୯୮ରେ ହେଇଥିବା ମହାସଙ୍ଘିୟ ନିର୍ବାଚନ ହରିଯିବାରୁ ତାଙ୍କୁ ଦଳର ସମ୍ପାଦକ ପଦବୀ ମିଳିଥିଲା।ପରେ ସେ ଦଳର ପ୍ରଥମ ନାରୀ ମୁଖ୍ୟ ରୂପେ ଯୋଗଦେଇଥିଲେ। ଏହା ପରେପରେ ୨୦୦୫ ନିର୍ବାଚନରେ ସେ ଜର୍ମାନିର ପ୍ରଥମ ନାରୀ ଚାନ୍ସେଲୋର ପଦବୀରେ ଯୋଗ ଦେଇଥିଲେ। ବାଲ୍ୟଜୀବନ ରାଜନୈତିକ ଜୀବନ ବିପକ୍ଷ ଦଳର ନେତ୍ରୀ ଜର୍ମାନିର ଚାନ୍ସେଲୋର ୨୦୦୫ ନିର୍ବାଚନରେ ସେ ଜର୍ମାନିର ପ୍ରଥମ ନାରୀ ଚାନ୍ସେଲୋର ପଦବୀରେ ଯୋଗ ଦେଇଥିଲେ।
ଗ୍ରେଗୋରୀ ପାଞ୍ଜି ଅନୁସାରେ ୬ ଜୁନ ବର୍ଷର ୧୫୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୫୮ତମ  । ବର୍ଷ ଶେଷ ହେବା ପାଇଁ ଆଉ ୨୦୮ ଦିନ ବାକି ଅଛି ।
ରେଟିନାଇଟିସ ପିଗମେଣ୍ଟୋସା  ଏକ ଜେନେଟିକ   ବେମାରୀ ଯାହାଦ୍ୱାରା ମାନବ ଚକ୍ଷୁର   ଦୃଷ୍ଟିହାନୀ ହୁଏ । ଏହି ରୋଗରେ ରାତିରେ ଦୃଷ୍ଟି ସମସ୍ୟା  , କମ୍ ପାର୍ଶ୍ୱ ଦୃଷ୍ଟି   ଇତ୍ୟାଦି ଲକ୍ଷଣ ଦେଖାଦିଏ । ଲକ୍ଷଣ ଗୁଡ଼ିକ ଧୀରେ ଧୀରେ ଆସେ । ପାର୍ଶ୍ୱ ଦୃଷ୍ଟି ଅଧିକ କମିଗଲେ ଟନେଲ ଦୃଷ୍ଟି   ଅନୁଭବ ହୁଏ । ସମ୍ପୁର୍ଣ୍ଣ ଅନ୍ଧତ୍ୱ ସାଧାରଣ ନୁହେଁ । ରେଟିନାଇଟିସ ପିଗମେଣ୍ଟୋସା ସାଧାରଣତଃ ପିତାମାତାଙ୍କଠାରୁ ବଂଶାନୁକ୍ରମରେ  ' ଆସିଥାଏ । ପ୍ରାୟ ୫୦ରୁ ଅଧିକ ଜିନରୁ  ( : ) ଗୋଟିଏ ମ୍ୟୁଟେସନ ହୋଇ ଏ ରୋଗ ହୁଏ  । ଏହି ରୋଗ ହେଲେ ରେଟିନାରେ   ଥିବା ରଡ଼ ଜୀବକୋଷଗୁଡ଼ିକ   ପ୍ରଗତିଶୀଳ ଭାବରେ ନଷ୍ଟ ହୋଇଯାଏ । ଏହା ପରେ ପରେ କୋନ ଜୀବକୋଷଗୁଡ଼ିକ   ମଧ୍ୟ କ୍ଷୟ ପ୍ରାପ୍ତ ହୁଏ । ଚକ୍ଷୁ ପରୀକ୍ଷାରେ ରେଟିନାରେ   କଳା ପିଗମେଣ୍ଟ ଦେଖି ଏହି ରୋଗ ନିର୍ଣ୍ଣୟ କରାଯାଏ । ଇଲେକ୍ଟ୍ରରେଟିନୋଗ୍ରାମ , ଭିଜୁଅଲ ଫିଲ୍ଡ ଟେଷ୍ଟିଙ୍ଗ ବା ଜେନେଟିକ ଟେଷ୍ଟିଙ୍ଗ ଭଳି ପରୀକ୍ଷା ଏହି ରୋଗ ନିର୍ଣ୍ଣୟରେ ସାହାଯ୍ୟ କରେ । ରେଟିନାଇଟିସ ପିଗମେଣ୍ଟୋସା ରୋଗ ଆରୋଗ୍ୟସାଧ୍ୟ ନୁହେଁ । ନିମ୍ନ ଦୃଷ୍ଟି ସାହାଯ୍ୟ   ଯଥା:- ବ‌ହନୀୟ ଆଲୋକ, ଗାଇଡ଼ କୁକୁର   ସାହାଯ୍ୟ ନେଇ ରୋଗୀକୁ ସାହାଯ୍ୟ କରାଯାଏ । ଭିଟାମିନ ଏ ପାମିଟେଟ   ପରିପୂରକ ଦେଲେ ଖରାପ ଦିଗର ଗତି ଧୀରେ ହୋଇଯାଏ । ଅବସ୍ଥା ସାଂଘାତିକ ହେଲେ ଭିଜୁଆଲ ପ୍ରୋସଥେସିସ   ଦିଆଯାଇପାରେ । ପ୍ରାୟ ୪,୦୦୦ ଲୋକରେ ଜଣେ ଏହି ରୋଗାକ୍ରାନ୍ତ ହୁଏ । ଏହା ଶୈଶବ ରୋଗ ହୋଇଥିଲେ ମଧ୍ୟ ଅନେକ ସମୟରେ ଯୁବାବସ୍ଥାରେ ହୋଇପାରେ।
ଡକ୍ଟର ଏ ପି ଜେ ଅବଦୁଲ କଲାମ, ପ୍ଲାନେଟୋରିଆମ ଏବଂ ସାଇନ୍ସ ପାର୍କ ବୁର୍ଲା, ସମ୍ବଲପୁର,ଓଡ଼ିଶା, ସମ୍ବଲପୁର ଜ୍ୟୋତି ବିହାର ଇଉନିଭର୍ଶିଟିଠାରୁ କିଛି ଦୂରରେ ଅବସ୍ଥିତ। ଏହା ରାଜ୍ୟର ଦ୍ୱିତୀୟ ପ୍ଲାନେଟୋରିଆମ ଭାବରେ ମୁଖ୍ୟ ମନ୍ତ୍ରୀ ନବୀନ ପଟ୍ଟନାୟକଙ୍କଦ୍ୱାରା ଉଦ୍ଘାଟିତ ହୋଇଥିଲା। ଏହି ପ୍ଲାନେଟୋରିଆମ ତେର କୋଟି ଟଙ୍କା ବିନିମୟରେ ଏବଂ ପାଞ୍ଚ ଏକର ଜମିରେ ନିର୍ମିତ ହେଇଥିଲା । ଦର୍ଶକ ମାନଙ୍କ ପାଇଁ ସୁଲଭ ମୂଲ୍ୟରେ ଟିକେଟ ମିଳିବାର ବ୍ୟବସ୍ଥା ରହିଛି । ସାଇନସ ପାର୍କରେ ଏକ ଶହ ପ୍ରକାରର ମୋଡେଲରହିଥିବା ବେଳେ ଛୟା ଅସିଟି ଫିଜିକ୍ସ ଉପକରଣ ଏବଂ ସତଚାଳିଶିଟି ଡାଇନାସୋର ମୋଡେଲ ରହିଛି।
ପାରୁଲ ଯାଦବ ଜଣେ ଭାରତୀୟ ଟେଲିଭିଜନ ତଥା ଫିଲ୍ମ ଅଭିନେତ୍ରୀ ଓ ମଡେଲ । ସେ ଅନେକ ଟେଲିଭିଜନ ଷୋରେ ଓ ଦକ୍ଷିଣ ଭାରତୀୟ ଫିଲ୍ମରେ ଅଭିନୟ କରନ୍ତି । ସେ ଟେଲିଭିଜନରେ  " ଭାଗ୍ୟବିଧାତା "  ନାମକ ଧାରାବାହିକରେ ଅଭିନୟ କରିଥିଲେ । ଏହା କଲର୍ସ ଟିଭିରେ ପ୍ରସାରିତ ହେଇଥିଲା । ୨୦୧୧ ମସିହାରେ ସେ କନ୍ନଡ ଫିଲ୍ମ  " ଗୋବିନ୍ଦୟ ନମହ"  ରେ ଅଭିନୟ କରିଥିଲେ । ଏହି ଅଭିନୟ ପାଇଁ ସେ ଶ୍ରେଷ୍ଠ ନବାଗତ ଭାବରେ ଦକ୍ଷିଣ ଭାରତ ଆନ୍ତର୍ଜାତିକ ମୁଭି ପୁରସ୍କାର ଲାଭ କରିଥିଲେ । ଏହା ସହ ତାଙ୍କୁ ବାଙ୍ଗାଲୋର ଟାଇମସ ପୁରସ୍କାର ଓ ଉଦୟ ପୁରସ୍କାର ମଧ୍ୟ ମିଳିଥିଲା । . ଏହା ପରେ  " ବଚନ "  ଫିଲ୍ମରେ ଅଭିନୟ ପାଇଁ ସେ ଶ୍ରେଷ୍ଠ ସହ ଅଭିନେତ୍ରୀ ପୁରସ୍କାର ଲାଭ କରିଥିଲେ । ୬୧ ତମ ଫିଲ୍ମ ଫେୟାର ପୁରସ୍କାର ପାଇଁ ମଧ୍ୟ ତାଙ୍କ ନାମ ମନୋନୀତ ହେଇଥିଲା । କାର୍ଯ୍ୟ ଜୀବନୀ ମଡେଲ ହିସାବରେ କାର୍ଯ୍ୟ ଆରମ୍ଭ କରିଥିବା ପାରୁଲଙ୍କ ପ୍ରଥମ ତାମିଲ ଫିଲ୍ମ  " ଡ୍ରିମ "  ଥିଲା । ଏହା ୨୦୦୪ ମସିହାରେ ନିର୍ମିତ ହେଇଥିଲା । ସେ ଟେଲିଭିଜନରେ ଧାରାବାହିକ  " ଭାଗ୍ୟବିଧାତା " ରେରେ ମଧ୍ୟ ଅଭିନୟ ୨୦୦୯ ମସିହାରୁ କରିଆସୁଛନ୍ତି । ଏହା ସହ ସେ ସ୍ତର ପ୍ଲସ ଚ୍ୟାନେଲରେ  " କାମେଡି କା ମହା ମୁକାବିଲା " ରେ ମଧ୍ୟ ଅଭିନୟ କରିଥିଲେ । ୨୦୧୧ ମସିହାରେ ସେ ତାଙ୍କର ପ୍ରଥମ କାନ୍ନାଡ଼ା ଫିଲ୍ମ  " ଗୋବିନଦାୟ ନମହ " ରେ ଅଭିନୟ କରିଥିଲେ । ଏହି ଫିଲ୍ମ ବ୍ଯବସାୟିକ ଭାବରେ ବହୁଳ ସଫଳତା ପାଇଥିଲା । ସେଥିରେ ସେ ଜଣେ ମୁସଲିମ ଝିଅ ଭାବରେ ଅଭିନୟ କରିଥିଲେ । ସେଥିପାଇଁ ସେ ଶ୍ରେଷ୍ଠ ନବାଗତ ପୁରସ୍କାର ପାଇଥିଲେ । ୨୦୧୪ ମସିହାରେ ସେ ଦୁଇଟି ଫିଲ୍ମ  " ବାସ୍ତୁ ପ୍ରକାର"  ଓ  " ଉପପୀ 2 "  କରିଥିଲେ । . ସେ ଅଭିନୟ କରିଥିବା  " " କୁ ତାଙ୍କର ଶ୍ରେଷ୍ଠ ଫିଲ୍ମ କୁହାଯାଇଥାଏ । ଏଥିରେ କୁଖ୍ୟାତ ଚନ୍ଦନା କାଠ ଦସ୍ୟୁ ବିରାପ୍ପନର ଜୀବନୀ ଉପରେ କାହାଣୀ ରହିଛି ।
ସମ୍ବଲପୁରୀ ଶାଢ଼ୀ ଏକ ପାରମ୍ପରିକ ହାତବୁଣା ଇକତ ଶାଢ଼ୀ ହେଉଁଥିରେ ସୂତା ସବୁକୁ ପ୍ରାକୃତିକ ରଙ୍ଗରେ ରଙ୍ଗାଯାଏ ଓ ସେଥିରେ ଶାଢ଼ୀ ବୁଣାଯାଇଥାଏ, ଯାହାକି ଓଡ଼ିଶାର ସୋନପୁର, ସମ୍ବଲପୁର ଆଦି ଅଞ୍ଚଳରେ ବୁଣାଯାଇଥାଏ । ଶାଢ଼ୀ ଏକ ପାରମ୍ପରିକ ଭାରତୀୟ ନାରୀମାନଙ୍କ ଲୁଗା ଯାହା ସିଲାଇ ନକରାଯାଇ ପିନ୍ଧା ହୋଇଥାଏ ଓ ଏହାର ଆକାର ୪-୯ ମିଟର ହୋଇଥାଏ । ସମ୍ବଲପୁରୀ ବସ୍ତ୍ରାଳୟ ୧୯୩୦ରେ ବରଗଡ଼ଠାରେ ପଦ୍ମଶ୍ରୀ କୃତାର୍ଥ ଆଚାର୍ଯ୍ୟଙ୍କଦ୍ୱାରା ସ୍ଥାପିତ ଏହା ଗରିବ ଆଦିବାସୀ ଓ ହରିଜନମାନଙ୍କୁ ହାତବୁଣା ସମ୍ବଲପୁରୀ ଶାଢ଼ୀ ତିଆରି କରି ସେମାନଙ୍କ ଜୀବନ ଧାରଣର ମାନ ବଢ଼ାଇବାରେ ଏକ ପ୍ରମୁଖ ଭୂମିକା ଗ୍ରହଣ କରିଛି । କନା ଓ ଡିଜାଇନ ସମ୍ବଲପୁରୀ କନା ଏକ ନିଆରା ପଦ୍ଧତିରେ ତିଆରି ବାନ୍ଧ କଳାରେ ତିଆରି ହୋଇଥାଏ । ପାରମ୍ପରିକ ଭାବରେ, ବୁଣାକାରମାନେ ଗଛ, ଲତା ଓ ନାନାଦି ଛବି ଆଙ୍କିଥାନ୍ତି କଣା ଉପରେ । ତେବେ ଆଜିକାଲି ଅନେକ ନୂଆ ନୂଆ ଢଙ୍ଗର ବାନ୍ଧରେ ପୋଟ୍ରେଟ, ଲ୍ୟାଣ୍ଡସ୍କେପ ଓ ଫୁଲ ପାଖୁଡ଼ା ଆଦି ଅଙ୍କାଥିବା ଦେଖିବାକୁ ମିଳୁଛି । ରଙ୍ଗ ସମ୍ବଲପୁରୀ ବସ୍ତ୍ରରେ ଦିଅ ଯାଉଥିବା ରଙ୍ଗର ମନ ସ୍ୱତନ୍ତ୍ର । ତାହା ଏପରି ଭାବେ ତିଆରି ହେଇଥାଏ ଯେ ତାହା ବହୁଦିନ ବ୍ୟବହାର ପରେ ମଧ୍ୟ ମଳିନ ପଡେ ନାହି । ଏହି ରଙ୍ଗର ପ୍ରସ୍ତୁତି ବିଧି ଗୋପନୀୟ ରକ୍ଷା ଯାଇଥାଏ । ଓଡ଼ିଶାର ହାତବୁଣା ଲୁଗାର ପ୍ରକାର ଅନ୍ୟାନ୍ୟ ସମ୍ବଲପୁରୀ ହାତବୁଣା ଲୁଗା ଶାଢ଼ୀକୁ ବାଦଦେଇ ସମ୍ବଲପୁରୀ ଲୁଗାରେ ତିଆରି ଝରକା ପରଦା, ବିଛଣା ଚାଦର, ପଲଙ୍କ ଚାଦର, ସୋଫା ଖୋଳ, ତଉଲିଆ, ପିନ୍ଧା ଲୁଗା ଥାନ, ସମ୍ବଲପୁରୀ ସାଲୁଆର କାମିଜ, କୁରୁତା ଆଦି ତିଆରି କରାଯାଇଥାଏ ।
ଟେନାପାନୋର  (ଇଂରାଜୀ ଭାଷାରେ ), ଇବସ୍ରେଲା ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଇରିଟେବ୍ଲ ବାୱେଲ ସିଣ୍ଡ୍ରୋମ ସ‌ହିତ କୋଷ୍ଠକାଠିନ୍ୟର  ଚିକିତ୍ସା କରିବା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ପେଟ ଫୁଲା ଏବଂ ମୁଣ୍ଡ ହାଲୁକା ଲାଗିବା ଇତ୍ୟାଦି ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ବ୍ୟବହାର ନିରାପଦ ବୋଲି ବିଶ୍ୱାସ କରାଯାଏ । ଏହା ସୋଡିଅମ-ପ୍ରୋଟୋନ ଏକ୍ସଚେଞ୍ଜର  ( 3) କୁ ଅବରୋଧ କରି ସୋଡିଅମର ଉପଯୋଗକୁ ହ୍ରାସ କରି କାର୍ଯ୍ୟକ୍ଷମ ହୁଏ  । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟେନାପାନୋରକୁ ଅନୁମୋଦନ କରାଯାଇଥିଲା । ୨୦୨୧ ସୁଦ୍ଧା ତଥାପି ଏପର୍ଯ୍ୟନ୍ତ ଔଷଧ ଦୋକାନରେ ଉପଲବ୍ଧ ନୁହେଁ । ୨୦୨୧ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ନୁହେଁ ।
ରୋଗର,ବ ରୋମୋସୋଜୁମାବ, ବେପାର ନାମ ଇଭେନିଟି, ହେଉଛି ଅଷ୍ଟିଓପୋରୋସିସ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହି ଔଷଧ ଗ୍ରହଣ କଲେ ମେରୁଦଣ୍ଡ ଭାଙ୍ଗିଯିବାର ଆଶଙ୍କା ହ୍ରାସ ହୁଏ । ଏହା ଚର୍ମ ତଳେ ଇଞ୍ଜେକ୍ସନଦ୍ୱାରା ବ୍ୟବହୃତ ହୁଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଏହା ହୃଦଘାତ ଏବଂ ଷ୍ଟ୍ରୋକର ଆଶଙ୍କା ବୃଦ୍ଧି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ କ୍ୟାଲସିୟମ୍ ବା ହାଇପୋକ୍ୟାଲସେମିଆ ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସ୍କ୍ଲେରୋଷ୍ଟିନ ସ‌ହିତ ସଂଲଗ୍ନ ହୋଇ ଅବରୋଧ କରେ । ରୋମୋସୋଜୁମାବ ରୋଗା ହାଡ଼ର ଗଠନକୁ ବୃଦ୍ଧି କରିଥାଏ ଏବଂ ହାଡ଼ ଭାଙ୍ଗିବା ହ୍ରାସ କରିଥାଏ । ୨୦୧୯ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ରୋମୋସୋଜୁମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହି ଔଷଧ ପିଛା ମାସକୁ ପ୍ରାୟ ୨୦୫୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୪୩୦ ପାଉଣ୍ଡ ।
ରତୁ କଳିନ୍ୟମତ କିମ୍ବା ରତ୍ନା କେନକାନା ୧୫୪୯-୧୫୭୯ ମସିହା ପର୍ଯ୍ୟନ୍ତ କେନ୍ଦ୍ରୀୟ ଜାଭାର ଉତ୍ତର ଉପକୂଳରେ ଥିବା ଜାଭାନୀୟ ଇସଲାମ ନୀତି କଳିନ୍ୟମତ ସାମ୍ରାଜ୍ୟ ଏବଂ ଜେପାରାର ରାଣୀ ପ୍ରତିନିଧି ଥିଲେ । ସେ ମୁଖ୍ୟତଃ ପର୍ତ୍ତୁଗୀଜ ମାଲାକ୍କା ଉପରେ ଆକ୍ରମଣ ଏବଂ ନୌସେନା ଅଭିଯାନ ପାଇଁ ବେଶ ଜଣାଶୁଣା । ସେ ଡେମାକର ସୁଲତାନ ଟ୍ରେଙ୍ଗଗାନାଙ୍କ ଝିଅ ଏବଂ ସୁଲତାନ ହାଡଲିରିନଙ୍କ ସ୍ତ୍ରୀ ଥିଲେ । ଶାସନ ରାଣୀ କଳିନ୍ୟମତ ତାଙ୍କ ସ୍ୱାମୀ ଡ୍ୟୁକ ଅଫ ଜେପାରାଙ୍କ ମୃତ୍ୟୁ ପରେ ସିଂହାସନ ଆରୋହଣ କରିଥିଲେ । ଏହି ଦମ୍ପତି ନିଃସନ୍ତାନ ଥିଲେ, ସେଥିପାଇଁ ଉତ୍ତରାଧିକାରୀ ହେବାକୁ ଆଉ କେହି ନଥିଲେ । ଆଶ୍ରମର ସମାପ୍ତି ପରେ, ସେ ଜେପରାରେ ଶାସନ କରୁଥିବା କଳିନ୍ୟମତର ରାଣୀ କାଜେଙ୍ଗ ରତୁ କଳିନ୍ୟମତ ହୋଇଗଲେ । ୧୫୫୦ ଏବଂ ୧୫୭୪ ମସିହାରେ ମାଲାକ୍କାରେ ପର୍ତ୍ତୁଗୀଜ ବିରୁଦ୍ଧରେ ତାଙ୍କର ଶାସନ ତାଙ୍କର ବିଦେଶୀ ଅଭିଯାନଦ୍ୱାରା ଚିହ୍ନଟ ହୋଇଥିଲା ।
ବାଲ୍ୟ ବିବାହ ଭଳି କୁତ୍ସିତ ପ୍ରଥାକୁ ରୋକିବା ପାଇଁ ଭାରତ ସରକାରଙ୍କଦ୍ୱାରା ବାଲ୍ୟ ବିବାହ ନିଷେଧ ଅଧିନିୟମ, ୨୦୦୬ ଭାରତରେ ୧ ନଭେମ୍ବର ୨୦୦୭ରୁ ଲାଗୁ କରାଯାଇଛି । ୨୦୧୭ ମସିହାରେ ଉଚ୍ଚତମ ନ୍ୟାୟାଳୟର ନାବାଳିକା ଯୌନ ନିର୍ଯ୍ୟାତନା ସମ୍ବନ୍ଧୀୟ ଏକ ମାମଲାରେ ଏକ ଐତିହାସିକ ଏକ ଫୈସଲା ମାଧ୍ୟମରେ ନାବାଳିକ ପତ୍ନୀଙ୍କ ସହ ଶାରୀରିକ ସମ୍ପର୍କକୁ ମଧ୍ୟ ଅପରାଧ ବୋଲି କୁହାଗଲା । ଫଳରେ, ବିବାହିତ ପତ୍ନୀ ସହ  (ନାବାଳିକ କ୍ଷେତ୍ରରେ) ଶାରୀରିକ ସମ୍ବନ୍ଧ ରଖିବା କ୍ଷେତ୍ରରେ ସ୍ୱାମୀର ଅଧିକାରକୁ ମଧ୍ୟ ସୀମୀତ କରିଦିଆଗଲା  । ଐତିହାସିକ ପୃଷ୍ଠଭୂମି ୟୁନିସେଫ   '  ର ଏକ ଘୋଷଣାନାମା ଅନୁଯାୟୀ ୧୮ ବର୍ଷ ପୂର୍ବରୁ କନ୍ୟାଟିଏର ବିବାହ ବାଲ୍ୟ ବିବାହ ବୋଲି ଗଣ୍ୟ ହେବ ଏବଂ ଏଭଳି ବାଲ୍ୟ ବିବାହ ହେଉଛି ମାନବିକ ଅଧିକାରର ଉଲ୍ଲଙ୍ଘନ । ଦାରିଦ୍ର୍ୟତା, କୁସଂସ୍କାର ଓ ଅର୍ଥନୈତିକ ସ୍ୱଚ୍ଛଳତାର ଅଭାବ କାରଣରୁ ଭାରତରେ ବାଲ୍ୟ ବିବାହ ଭଳି କୁ-ପ୍ରଥା ବହୁଦିନ ପର୍ଯ୍ୟନ୍ତ ପ୍ରଚଳିତ ଥିଲା । ଋଢୀବାଦି ହିନ୍ଦୁ ସମାଜର ଅନ୍ଧ ବିଶ୍ୱାସ, କୁସଂସ୍କାର ତଥା ଶିକ୍ଷାର ଅଭାବ ଯୋଗୁଁ ଏହି ପ୍ରଥାକୁ ବନ୍ଦ କରିବା ଏକ ଦୁରୂହ ବ୍ୟାପାର ଥିଲା । ୨୦୦୧ର ଜନଗଣନା ଅନୁଯାୟୀ ତତ୍କାଳୀନ ଭାରତରେ ୧.୫ ମିଲିୟନ ବିବାହିତ କନ୍ୟା ୧୫ ବର୍ଷରୁ କମ୍ ବୟସର ଥିଲେ । ଏହି କୁସଂସ୍କାରର ଫଲ ସ୍ୱରୂପ କନ୍ୟାଟିଏ ଉପଯୁକ୍ତ ଶିକ୍ଷାରୁ ବଞ୍ଚିତ ହେବା ସହ କମ୍ ବୟସରେ ଗର୍ଭ ଧାରଣ କରି ଅନେକ ପ୍ରକାର ସ୍ୱାସ୍ଥ୍ୟ ସମସ୍ୟାର ସମ୍ମୁଖୀନ ହେଉଥିଲେ । ଏତଦ୍ ବ୍ୟତୀତ ମାତୃ ମୃତ୍ୟୁହାର ବଢିବା ସହ ଜନ୍ମିତ ଶିଶୁଠାରେ ଅନେକ ସ୍ୱାସ୍ଥ୍ୟ ସମସ୍ୟା ରହୁଥିଲା । ଏସବୁ ସମସ୍ୟାର ଦୂରୀକରଣ ଦିଗରେ ଭାରତ ସରକାର ଏହି ଆଇନ ଲାଗୁ କରିଥିଲେ। ଅଧିନିୟମ ସଂପର୍କରେ ଏହି ଅଧିନିୟମର ମୂଳ ଉଦ୍ଦେଶ୍ୟ ହେଲା ବାଲ୍ୟବିବାହ ତଥା ତତ୍ ସମର୍କିତ କୁସଂସ୍କାରକୁ ପ୍ରତିବନ୍ଧିତ କରିବା । ଏହା ସୁନିଶ୍ଚିତ କରିବା ପାଇଁ ଭାରତ ସରକାରଙ୍କଦ୍ୱାରା ଏଥି ସମ୍ପର୍କିତ ପୂର୍ବ ନିୟମ , ୧୯୨୯ ବଦଳାଇ ଏହି ଅଧିନିୟମ ଲାଗୁ କରାଯାଇଛି । ଏହି ଆଇନ ବାଲ୍ୟ ବିବାହକୁ ରୋକିବା, ପୀଡ଼ିତ ପକ୍ଷକୁ ଆର୍ଥିକ ସହାୟତା ଦେବା ସହ ଏଭଳି କୁସଂସ୍କାରକୁ ପ୍ରୋତ୍ସାହନ ତଥା ସହଯୋଗ କରୁଥିବା ବ୍ୟକ୍ତି ବିଶେଷଙ୍କୁ ଦଣ୍ଡିତ କରିବା । ଅଧିନିୟମର ପ୍ରାଅବଧାନ ଅନୁସାରେ ଏହି ନିୟମର କାର୍ଯ୍ୟକାରିତା କରିବା ନିମନ୍ତେ ବାଲ୍ୟ ବିବାହ ବିଷେଧ ଅଧିକାରୀଙ୍କୁ ମଧ୍ୟ ନିଯୁକ୍ତି ଦେବାର ବ୍ୟବସ୍ଥା ମଧ୍ୟ୍ ଏଥିରେ ରହିଛି । ବିଶେଷ ଧାରା ଅଧିନିୟମର ଧାରା ୨ ଅନୁସାରେ ବିବାହ ପାଇଁ ସାବାଳକ/ସାବାଳିକା ହେବା ବୟସର ସୀମା ପୁଅ କ୍ଷେତ୍ରରେ ୨୧ ଏବଂ ଝିଅ କ୍ଷେତ୍ରରେ ୧୮ ବୟସ । ବର ଏବଂ କନ୍ୟା ମଧ୍ୟରୁ ଅନ୍ତତଃ କେହି ଜଣେ ଯଦି ଉପରୋକ୍ତ ବୟସ ପ୍ରକାରେ ସାବାଳକ/ସାବାଳିକା ନୁହନ୍ତି, ତେବେ ସେହି ବିବାହକୁ ବାଲ୍ୟ ବିବାହ ବୋଲି ଧରାଯିବ । ଅଧିନିୟମର ଧାରା ୩ ଅନୁସାରେ ଉପରୋକ୍ତ ଆଇନ ଉଲ୍ଲଙ୍ଘନ ପୂର୍ବକ କରାଯାଇଥିବା ବାଲ୍ୟ ବିବାହ ଆଇନତଃ ବୈଧ ବିବାହ ନୁହେଁ ବୋଲି ଧରାଯିବ । ଅତଏବ ଉପଯୁକ୍ତ ଅଦାଲତରେ  (ଜିଲ୍ଲା ନ୍ୟାୟାଧୀଶଙ୍କ ଅଦଲତରେ) ଏଭଳି ବିବାହ ରଦ୍ଦ କରିବା ସହ ବିବାହ ସମୟରେ ଗ୍ରହଣ କରିଥିବା ଅର୍ଥ ତଥା ଅନ୍ୟାନ୍ୟ ଦ୍ରବ୍ୟ ଦେଇଥିବା ପକ୍ଷକୁ ଫେରସ୍ତ କରିବା ପାଇଁ ମକଦ୍ଦମା ଦାୟର କରିହେବ  । ଅଧିନିୟମର ଧାରା ୧୫ ଅନୁସାରେ ଏହି ଅଧିନିୟମର ଖିଲାପ କରୁଥିବା ବାଲ୍ୟ ବିବାହ ଏକ ଧର୍ତ୍ତବ୍ୟ ତଥା ଜାମିନ ବିହୀନ ଅପରାଧ ଅଟେ ।
ଟେଜେପେଲୁମାବ  (ଇଂରାଜୀ ଭାଷାରେ ), ତେଜସ୍ପାୟାର ବେପାର ନାମ, ହେଉଛି ଏକ ଔଷଧ ଯାହା ଆଜ୍‌ମା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଅତି ଭୟଙ୍କର ଆଜମା ପାଇଁ ବ୍ୟବହୃତ ହୁଏ, ଯାହା ଅନ୍ୟ ଔଷଧ ଦ୍ୱାରା ନିୟନ୍ତ୍ରିତ ହୋଇନଥାଏ, ଅତି କମରେ ୧୨ ବର୍ଷ ବୟସର ରୋଗୀ ହୋଇଥିବ । ଏହା ପ୍ରତି ୪ ସପ୍ତାହରେ ଥରେ ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ । ସବୁଠାରୁ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଏବଂ ଗଳା ଯନ୍ତ୍ରଣା ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଥିମିକ୍ ଷ୍ଟ୍ରୋମାଲ୍ ଲିମ୍ଫୋପୋଏଟିନ   କୁ ଅବରୋଧ କରିଥାଏ, ଫଳସ୍ୱରୂପ ବାୟୁପଥରେ କମ୍ ପ୍ରଦାହ ହୁଏ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଟେଜେପେଲୁମାବକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ବର୍ଷକୁ ଏହା ପିଛା ପ୍ରାୟ ୪୮,୦୦୦ ଡଲାର ଖର୍ଚ୍ଚ ହୋଇଥାଏ । ବ୍ରିଟେନରେ ଏହା ଅନୁମୋଦିତ ହୋଇଥିବାବେଳେ ୨୦୨୨ ସୁଦ୍ଧା ବଜାରରେ ଉପଲବ୍‌ଧ ହୋଇନାହିଁ ।
ଟି ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ ଓ ହିନ୍ଦୀ ଦ୍ୱି-ଭାଷୀ କଥାଚିତ୍ର, ଯାହାକି କିନ୍ନରମାନଙ୍କର ଜୀବନୀ ଉପରେ ନିର୍ମିତ ହୋଇଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜିତେଶ କୁମାର ପରିଡ଼ା ଓ ଜିତେନ୍ଦ୍ର ରାୟ । କୁଆଁର ଶକ୍ତି ସିଂହ ଓ ଜିତେଶ କୁମାର ପରିଡ଼ା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଜିତେଶ କୁମାର ପରିଡ଼ା । ଦେବାଶିଷ ସାହୁ, ଉଷସୀ ସାହୁ, ହର ରଥ, ରଣବୀର କଳସୀ, ପ୍ରସନ୍ନଜିତ ମହାପାତ୍ର, ନିଶାନ୍ତ ତ୍ୟାଗୀ, ଳଳିତା ରାଜଦାନ, ତେଜସ ରାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର କାହାଣୀ ସମାଜସେବୀ ମେଘନା ସାହୁଙ୍କ ଜୀବନୀ ଉପରେ ଆଧାରିତ । ଅଭିନୟ ଦେବାଶିଷ ସାହୁ ଉଷସୀ ମିଶ୍ର ହର ରଥ ରଣବୀର କଳସୀ ପ୍ରସନ୍ନଜିତ ମହାପାତ୍ର ନିଶାନ୍ତ ତ୍ୟାଗୀ ଳଳିତା ରାଜଦାନ ତେଜସ ରାଠୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ତୁହିନ କେ ବିକାଶ । ଓଡ଼ିଆ ଭାଷାରେ ଏହି କଥାଚିତ୍ରଟିର ଗୀତ ରଚନା କରିଥିଲେ ରଞ୍ଜନ କୁମାର ଦାସ ଏବଂ ହିନ୍ଦୀ ଭାଷା ପାଇଁ ଅର୍ଜୁନ ମେହେର, ଶୁଭ୍ର ଭଟ୍ଟାଚାର୍ଯ୍ୟ, ସଞ୍ଜୟ ଗାଏକୱାଡ଼ ଆଦି ଗୀତିକାରମାନେ ଗୀତ ରଚନା କରିଥିଲେ । ଗୀତ ମୁକ୍ତିଲାଭ ଏହି କଥାଚିତ୍ରଟି ୨୦୨୩ ମସିହାର ମଇ ୨୫ ତାରିଖରେ ଓଡ଼ିଆ ଭାଷାରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଏହାର ମୁକ୍ତିଲାଭ ଉପରେ ପ୍ରଥମେ ସେନ୍‌ସର୍ ବୋର୍ଡ଼ ଆପତ୍ତି ଉଠେଇଥିଲା, ଓ ପରେ କିଛି ଦୃଶ୍ୟ କାଟିବା ପରେ ଏହାକୁ ୟୁ/ଏ ସାର୍ଟିଫିକେଟ୍ ମିଳିଥିଲା । ପ୍ରେକ୍ଷାଳୟରେ ମୁକ୍ତିଲାଭ କରିଥିବା ଏହି କଥାଚିତ୍ରଟିର ପୂର୍ବରୁ ଜୟପୁର ଆନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବ - ୨୦୨୨ରେ ପ୍ରଦର୍ଶିତ ହୋଇଥିଲା ।
ଚୁପ ଚୁପ ଚୋରି ଚୋରି, ୨୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ସାର୍ଥକ ସିନେ ପ୍ରଡକ୍ସନର ମାଲିକ ସୀତାରମ ଅଗ୍ର‌ୱାଲ । ଏହି ଚଳଚ୍ଚିତ୍ରଟି ସାର୍ଥକ ସିନେ ପ୍ରଡକ୍ସନର ୧୭ତମ ଚଳଚ୍ଚିତ୍ର ଥିଲା । ଏହି ଚଳଚ୍ଚିତ୍ରର କାର୍ଯ୍ୟକାରୀ ପ୍ରଯୋଜକ ଥିଲେ ପ୍ରଦ୍ୟୁମ୍ନ ଲେଙ୍କା । ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ସୁଧାଂଶୁ ମୋହନ ସାହୁ । ଚଳଚ୍ଚିତ୍ରଟିର ସଂଳାପ ଏବଂ ଗୀତଗୁଡ଼ିକର ରଚନା କରିଥିଲେ ଶ୍ରୀକାନ୍ତ ଗୌତମ । ମନ୍ମଥ ମିଶ୍ର ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଅଭିଷେକ ରଥ ଏବଂ ନାୟିକା ରିୟା ଦେ । ରିୟା ପ୍ରଥମ ଥର ପାଇଁ ଅଭିଷେକଙ୍କ ସ‌ହ ଅଭିନୟ କରିଥିଲେ ଏହି ଚଳଚ୍ଚିତ୍ରରେ । ବିଜୟ ମହାନ୍ତି, ଅପରାଜିତା ମହାନ୍ତି, ହରିହର ମହାପାତ୍ର ଆଦି କଳାକାରମାନେ ଏହି ଚଳଚ୍ଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅଭିଷେକ ରଥ ରିୟା ଦେ ବିଜୟ ମହାନ୍ତି ଅପରାଜିତା ମହାନ୍ତି ହରିହର ମହାପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ଏହି ଚଳଚ୍ଚିତ୍ରର ଗୀତଗୁଡ଼ିକର ରଚନା କରିଥିଲେ ଶ୍ରୀକାନ୍ତ ଗୌତମ । ସୌରିନ ଭଟ୍ଟ, ନିବେଦିତା ଆଦି କଣ୍ଠଶିଳ୍ପୀମାନେ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।